ئەدەب – سێبەر و سایە – پەڕە 104 – Knwe.org\nسەرەکی » ئەدەب – سێبەر و سایە (پەڕە 104)\nبۆ یادی مامۆستا برایم و یادی رۆژنامەگەری کوردستانی نوێ بەرگی سێیەمی چریکەی کوردستان بڵاودەکاتەوە\n08/04/2018\tئەدەب - سێبەر و سایە\nبە بۆنەی یادی کۆچی دوایی مامۆستا برایم ئەحمەد و یادی رۆژنامەگەریی کوردییەوە، کوردستانی نوێ بەرگی سێیەمی کۆبەندی ژمارەکانی گۆڤاری چریکەی کوردستان چاپ و بڵاودەکاتەوە. لە پێشکەشکردنی ئەم بەرگەدا ستران عەبدوڵڵا لە جیاتی ماڵباتی رۆژنامەی كوردستانی نوێ دەڵێت، ساڵی ٢٠١١ یەكێتیی نووسەرانی كورد- لقی سلێمانی، لە دووتوێی دوو بەرگدا، حەوت ژمارە لە گۆڤاری ״چریكەی كوردستان״ی چاپكرد، لە پێشەكیدا نووسیویانە ئەم گۆڤارە ...\nبۆ مافی گەل و خاكەكەم هەتا ماوم خەبات ئەكەم\nبارزان شێخ عوسمان ئەمساڵ كە هەژدە ساڵ تێپەڕ ئەبێت بەسەر ماڵئاوایی رەوانشاد مامۆستا و سەركردەی نەمرمان، رابەری مەدرەسە دەوڵەتمەند و فرە لق و پۆپەكەی خەبات بۆ بەگژاچونەوەی ناهەقیی و ناعەدالەتی نەتەوەیەیی و چینایەتی، مامۆستا ئیبراهم ئەحمەدی نەمر، دەمەوێت لە دەرگای یەكێك لە شاكارە بەرزەكانی مەدرەسەی شیعرییەكەیەوە گەشتێك بە بیر و فیكری سیاسیی و ئەم رۆڵە هەڵكەوتوەی كورد و مرۆڤایەتییدا بكەم. ...\nژن لە قەڵەمە نهێنییەكەی ئیبراهیم ئـەحمەد-دا\nتوێژینەوەیەك لە بارەی پێگەی ژن لە گۆڤاری گەلاوێژ-دا مەریوان مەسعود* پێشەكی بەو پێیەی مامۆستا ئیبراهیم ئەحمەد، هەموو شتێكی كردۆتە قوربانی بۆ ئەوەی گۆڤارێكی پڕ لەداهێنانی وەكو گەلاوێژ دەربكات، كە مەبەستی سەرەكیشی خوێندەواركردنی كۆمەڵگای كوردی و زیندوو راگرتن و برەودان بووە بە كوردایەتی، جگە لەمەش سیاسەتی ئەو كاتەی بۆ خوێنەوارانی كورد روونكردۆتەوەو چەندین وتاری وەرگێڕدراوی لە زمانە زیندووەكانی دونیا وەرگێڕاوە بۆ ...\nئۆرجیناڵێتی و داهێنان له ئه‌ده‌بدا\n05/04/2018\tئەدەب - سێبەر و سایە\nعزیز حكیمی 1-2 سه‌فیه زینوبیا كچۆڵه‌یه‌كی عه‌قڵ ناته‌واوه، كاتێ ده‌وروبه‌ره‌كه‌ی یان هه‌ر كه‌سێكی دیكه له هه‌ر جێگایه‌كی جیهان كارێكی شه‌رمه‌زارانه ده‌كات، له شه‌رما سوورهه‌ڵده‌گه‌ڕێت. له ئه‌نجامدا روخساری ئه‌م كچۆڵه‌یه هه‌میشه له شه‌رما سوورهه‌ڵگه‌ڕاوه. چه‌ند ساڵێ دوای ئه‌وه، دێوێك له ناخی سه‌فیه زینوبیادا بێدار ده‌بێته‌وه ده‌یكات به ئاژه‌ڵێكی وه‌كو پڵنگ كه چاوانی له تاریكیدا ده‌دره‌وشێنه‌وه. یه‌كه‌مجار كه دڕنده‌كه له ناخی سه‌فیه‌دا ...\nحه‌مه كه‌ریم عارف (2) هه‌ڵبه‌ته یه‌كێتیی كاریگه‌ری، مه‌رجه بۆچیرۆكی هونه‌ری، چونكه هه‌رخوێنه‌رێكی بڕێك جدی بگریت كه له خوێندنه‌وه‌ی ده‌قێكی چیرۆكڤانی ده‌بێته‌وه، له‌خۆی ده‌پرسێت: ئایا ئه‌م چیرۆكه كاریگه‌رییه‌كی وه‌های به‌جێ هێشتووه كه له بیر بمێنێ، ئه‌م كاریگه‌رییه له كوێوه سه‌رچاوه‌ی گرتووه، زاده‌ی زنجیره‌یه‌ك ڕووداوه، یا زاده‌ی هه‌ڵسوكه‌وت و جم وجوڵ و ڕه‌فتار و گوتار و هه‌ڵوێستی یه‌كێك له كاراكته‌ره‌كانه، یان زاده‌ی ...\nبازنه‌یه‌ك كه له‌ناو بازنه‌یه‌كی تردایه\nمیران جه‌نگاوه‌ر به یه‌كجاری خۆت یه‌كلایی كردۆته‌وه، ملپێچه‌كه‌ی ملت به‌ستووه به پانكه‌كه‌وه، دڵت به‌خێرایی ترپه ترپ ناكات، تۆ بڕیاری كۆتاییت داوه ملت. ده‌خه‌یته ناو بازنه‌كه‌وه، ئای چه‌نده سه‌رشاریت له ئازار خودایه! چه‌ند گوناهیت، ژیان به هه‌موو قورساییه‌كانی خۆیه‌وه وه‌كو فه‌روویه‌ك خۆیداوه به‌سه‌ر شانتا. قاچت له‌سه‌ر مێزه‌كه‌یه، ئه‌و مێزه‌ی نه‌خشه‌ی گۆڕینی سیستمه‌كه‌ت له‌سه‌ری كێشا، ئه‌و مێزه‌ی قه‌ت چۆڵ نه‌بوو له میوه ...\nسێ كورته شیعر\nعومه‌ر كه‌سان من هه‌ر كه‌س ده‌یبینێ حاڵی روخسارم ئاوات ده‌خوازێ به خه‌نده‌ی زارم منیش ئاواتمه ساتێ ببینم له خه‌ویشدابێت ئه‌و بێته ژینم ببینێ چۆنی مات و داماوم له نێو دڵی خۆم ئه‌سیر و ماتم له زیندانێكم هه‌ر به‌ته‌نیا خۆم به ئازاره‌وه دایم ده‌ناڵم هه‌روه‌ك نه‌بوونه بوون و نه‌بوونم بۆ ئه‌و ژیانه‌ی بۆی دیلی ژینم كورسی ته‌مه‌نت برد گه‌لت فه‌وتان رقم ...\n04/04/2018\tئەدەب - سێبەر و سایە\nمایا زەبیب، لوبنان لە ئینگلیزییەوە: ساڤان ئاکۆ ساتی دروستکردنی پەیوەندییە، ڕووداوێکی بێهاوتایە و لە هیچ چالاکییەکی تری سیکۆلارانەدا هاوشێوەی نییە. ئاکتێکی سادەی کۆمەڵێک خەڵکە، کە لە هەمان شوێن و هەمان کاتدا هەڵیان بژاردووە کۆ ببنەوە و بەشداریی ئەزموونێکی هاوبەش بکەن. بانگەشەیەکە بۆ تاکەکان تا پێکەوە کۆ ببنەوە، ئاڵوگۆڕی بیرۆکەکان بکەن و ڕێگا بۆ دابەشکردنی باری گرانی ئاکتە پێویستەکان پێشنیار بکەن، ...\nلە رۆژی جیهانی شانۆداو یەکەم ژنی شانۆکاری کورد بەدیعەدارتاش\nهونەرمەندی شانۆکار بەدیعە دارتاش باوکی ناوی (شێخ عەبدوڵلا) و دایکی ( حەلیمە مەعرووف) ساڵی ١٩٤٦لەشاری سلیمانی لەدایک بووە ژیانی هونەری بەدیعەدارتاش ساڵی ١٩٦٨دەست پێ دەکات ئەوکاتەی قوتابی بەشی شانۆبووە یەکەم کچ بووە لەبەشی شانۆوەرگیراوە هەمان ساڵ ئەکادیمیای هونەرەجوانەکانی بەغدادی تەواوکردووە. دوای تەواوکردنی ئەکادیمیا لەپەروەردەی سلێمانی بەمامۆستا دامەزراوە ماوەی دووساڵ لەچالاکی قوتابخانەکان کاری کردووە دەورێکی باڵای بینیوە لە پێشخستنی هونەری شانۆلەوقوتابخانەیەدا. ...\n03/04/2018\tئەدەب - سێبەر و سایە\nسه‌دیق سه‌عید ڕواندزی له‌دنیای نووسین وئه‌ده‌بی كوردییدا،ڕووداوه سیاسییه‌كان وكاره‌سات وتراژیدیانه‌ته‌وه‌ییه‌كانی گه‌لی كورد،هه‌میشه‌وه‌ك سۆبژێتێك ئاماده‌ییان هه‌یه و بوونه‌ته پلوت وڕووداوی سه‌ره‌كی ده‌قی ئه‌ده‌بی.یاخودنووسیی یاده‌وه‌ری‌وژیاننامه. ئه‌وبه‌رجه‌سته كردنه‌ی ڕووداوه سیاسییه‌كان و ڕه‌نگدانه‌وه‌یان له ده‌قی ئه‌ده‌بیدا،هه‌ندێ كات به‌شێوه‌یه‌كی ناڕاسته‌وخۆیه‌و هه‌ندێ كاتیش به‌شێوه‌یه‌كی ڕاسته‌وخۆی گێڕانه‌وه‌ی مێژوویی بووه.له‌به‌رئه‌وه‌ی نه‌ته‌وه‌ی كورد به‌رده‌وام له ڕووی سیاسی و نه‌ته‌وه‌ییه‌وه سته‌می لێكراوه‌و ژێرده‌سته بووه، ئیدی ئه‌و كاره‌ساتانه، پانتاییه‌كی گه‌وره‌یان له ...\nلاپەرە 104 لە 127« سەرەتا...8090100«102103104105106\t»\t110120...کۆتا »


داعشێك لە نەینەوا هەڵات و لە كەركوك دەستگیركرا – تۆڕی میدیایی خەڵک\nهەواڵگری سەربازی عیراق، دەستگیركردنی “تیرۆریستێك” ڕادەگەیەنێت لە پارێزگەی كەركوك كە پێشتر لە پارێزگەی نەینەوا هەڵاتبوو.\nبەپێی بەیاننامەیەك كە ئەمڕۆ چوار شەممە لەلایەن هەواڵگری سەربازی عیراقەوە بڵاوكرایەوە”لە هەوڵێكی هەواڵگری دەگمەن و لەڕێی بەدواداچوونی بەردەەوام، مەفرەزەكانی بەشی هەواڵگری سەربازی لە فیرقەی هەشت و بە هەماهەنگی لەگەڵ مەفرزەكانی فەوجی هەواڵگری فیرقە، توانرا لە بۆسەیەكی تۆكمەدا لە بازگەی كەی وەن لە پارێزگەی كەركوك، تیرۆریستێك دەستگیربكرێت، دوای ئەوەی پێشتر لە قەزای تەلەعفەر لە پارێزگەی نەینەواوە هەڵاتبوو”.\nهەر لە بەیاننامەكەدا هاتووە”دەستگیركراوەكە بەپێی ماددەی 4ی تیرۆر، یاداشتی دەستگیركردنی بۆ دەرچووە و یەكێكە لە داواكراوەكان لەلایەن دادوەرییەوە”.\n05 ئاب 2021 6.45 pm\nخەڵك- فەرمانگەی ژینگەی هەولێر و قائمقامی قەزای ناوەندی ھەولێر، داخستنی چەند پاڵاوگەیەك لە سنوری پارێزگای ھەولێر…


بورهان شێخ ڕەئووف: ھەواڵگری ئەمریکا ھۆشداری دەدات. – WTARIKURD\nبورهان شێخ ڕەئووف: ھەواڵگری ئەمریکا ھۆشداری دەدات.\nھەواڵگری ئەمریکا ساڵانە ڕاپۆرتێکی گرنگ سەبارەت بە ھەڕەشە ستراتیجیەکان لە جیھاندا ئامادە دەکات ئەوەی ئەمساڵ وەکو لە پێگەی (AXIOS) ھەواڵی ئەمریکیدا لە ڕۆژی 14 نیسانی 2021 بڵاوی کردۆتەوە، ھۆشداری دەدات لە ساڵێکی ڕەش بۆ ناوچەی خۆرھەڵاتی ناوەڕاست لە 2021دا ، ئەویش بە ھۆی بەردەوامی قەیرانەکان و کەڵەکە بوونیان و کاریگەرییەکانی کۆرۆنا ڤایرۆس کە ئاماژەی سامناکن بۆ دۆخی نا سەقامگیری وشڵەژانی ھەندێک لە وڵاتانی عەرەبی کەتەنانەت ھەندێکیان نزیک دەبنەوە لە لێواری ھەرەس و داڕمان.\nڕاپۆرتەکە ئاماژە بە نیگەرانی و بێزاری فراوانی جەماوەری دەکات لە بەرامبەر زوڵم زۆرداری زۆری کۆمەڵایەتی و ئابوری کە ڕوو لە ھەڵکشانە بە ھۆی کۆرۆناوە، ھەرچەندە سەرکردەو بەرپرسەکانی ناوچەکە لە ھەوڵی ئەوەدان ھەندێک لە خواست و داخوازییە سیاسی و ئابورییەکانی خەڵک دابین بکەن.\nلە ڕاستیدا ڕاپۆرتە ڕاگەیەنراوەکە بەشێکە لە ڕاپۆرتێکی نھێنی گشتگیر سەبارەت بە ھەڕەشە و مەترسیەکانی ساڵانە کە ڕوبەڕوی جیھان دەبێتەوە، پێشکەش بە سەرۆکی ئەمریکا و گەورەبەرپرسانی تری وڵات دەکرێت.\nئەوەی ئاشکرایە لەو بەشەی کە بڵاوکراوەتەوە ڕاپۆرت و ھەڵسەنگاندنەکە بە ڕاشکاوانە ناوی ئەو وڵاتانەی نەھێناوە کە نزیک بوونەتەوە لە لێواری ڕووخان لە ساڵی 2021، بەڵام ئاماژە بۆ چوار وڵاتی خۆرھەڵاتی ناوەڕاست ھەن ئەوانیش ئێران و لیبیاو سوریا و عێراق و ڕێکخراوەکانی حزبوڵای لوبنان و ئەلقاعیدەو داعشن و ھەڵسەنگاندنەکان بۆ وڵاتانی تر بە نھێنی ماونەتەوە.\nڕاپۆرتەکە تیشکی خستۆتە سەر ئێران و ڕەفتارەکانی لە ساڵی 2021 دا پێشبینی دەکات کە ئێران ڕوبەڕوی مەترسی بێتەوە بەوەی ناکۆکیەکانی لە گەڵ ئەمریکا دا ھەڵبکشێت و بچنە قۆناغێکی مەترسیدارەوە بە ھەڕەشەکردن لە بەرژەوەندییەکانی ئەمریکاو ھاوپەیمانەکانی لە ناوچەکەدا ،لە ھەمانکاتیشدا ئاماژەی بەوەداوە کە ئێرانیەکان خۆدەپارێزن لە ڕوبەڕوبوونەوەی ڕاستەوخۆ لە گەڵ ئەمریکادا بە ھۆی مەترسی لە کاردانەوەی توندی ئەمریکا .\nھەروەھا ڕاپۆرتەکە دەڵێت ئێمە ڕێز لە ھەوڵەکانی ئێران دەگرین بۆ پێشخستنی ڕایەڵەکانی لەناوخۆی ئەمریکادا، بەڵام مەترسی گەورەی ئێران بۆ سەر ئەمریکیەکانی دەرەوەی وڵاتە بەتایبەتی ئەوانەی لە خۆرھەڵاتی ناوەڕاست و باشوری ئاسیان.\nلەبارەی ڕێککەوتننامەی ( 5+1) تایبەت بە بەرنامەی ئەتۆمی ئێرانەوە ڕاپۆرتەکە لەو باوەڕدایە کە ئێران پێناچێت بە ئاسانی بێتە پێشەوە لە ڕێگەی دیبلۆماسیەوە بۆ چارەسەرکردنی کێشەکە لە نزیک مەودادا بەبێ سووککردن و لابردنی سزا ئابوورییەکان ، لە ھەمانکاتیشدا ھەوڵدەدات ھەنگاوەکانی خێرابکات لە بەرنامە ئەتۆمیەکەدا، لە گەڵ ئەوەشدا باس لەوەدەکات ئێران ھێشتا نزیک نەبووەتەوە لە بەرھەمھێننانی چەکی ئەتۆمی.\nڕاپۆرتەکە سەبارەت بە عێراق پێشبینی دەکات لەساڵی 2021 حکومەتی عێراق ھەوڵ بدات بۆ لەناوبردنی داعش و کۆنترۆڵکردنی میلیشیا چەکدارەکان ، ھەروەھا پێشبینی کردووە کە میلیشیا چەکدارەکان ھێرشەکانیان زیاد بکەن بۆ سەر ھێزەکانی ئەمریکاو ھاوپەیمانەکانی بۆ ئەوەی پاشەکشە بکەن لە عێراق ئەگەر لە گەڵ حکومەتی عێراق نەگەیشتنە ڕێککەوتن بۆ دانانی خشتەیەکی کات بۆ پاشەکشەکردن.\nھەر تایبەت بە عێراق ڕاپۆرتەکە پێشبینی ئەوەی کردوو کە خۆپیشاندان و ناڕەزایەتی جەماوەری فراوان دژی گەندەڵی کارگێڕی و نەبوونی خزمەتگوزاری ڕووبدەن و توندوتیژی لێبکەوێتەوە، ئەگەری تێوەگلانی عێراق بە کێشەو ململانێ ئیقلیمی فراوانەوە، لە بەرامبەر ئەمەیشدا کازمی و ھەندێک سیاسی تری میانڕەو ھەوڵی ئەوە دەدەن کە پەیوەندی سیاسی و دیبلۆماسی ھاوسەنگ لە گەڵ ئێران و ئەمریکا دابمەزرێنن بۆ ئەوەی عێراق نەبێتە گۆڕەپانی ململانێ ی ئەو دوو وڵاتە.\nلە لیبیاش حکومەتە کاتی یەکە ڕوبەڕوی زۆر ئالەنگاری سیاسی و ئابوری و ئاسایش دەبێتەوە بە بەردەوامی، ئاشتەوایی نیشتمانی کارێکی ئاسان نیەو بەربەستی زۆری لە پێشدایە.\nھەروەھا ڕاپۆرتە باس لەوە دەکات کە ئاژاوەو ئاڵۆزی و ناسەقامگیری درێژەی دەبێت و مەترسی سەرھەڵدانەوەی شەڕو کوشتار لە ئارادایە، سەرەڕای ھەندێک پێشووەچوونی کەم لە بواری سیاسی و ئابوری و ئاسایش.\nتایبەت بە سوریا ڕاپۆرتەکە پێشبینی کردووە بۆ ساڵانێکی تریش کێشەکانی سوریا درێژەی ھەبێت و بەشار ئەسەدیش کۆسپی گەورەی لە بەردەمدایە دەست بەسەر ھەموو وڵاتدا بگرێتەوە ، ھەروەھا باس لەوەش دەکات کە ئێران سوورە لەسەر ئەوەی کە پێگەو ھەژموونی خۆی لەسوریا بپارێزێت بە تایبەت لە ڕووی سەربازی و ئابورییەوە.\nچین و ڕوسیا و کۆریای باکور\nڕاپۆرتەکە باس لە وەدەکات کە چین و ڕوسیا ئالەنگاری سەرەکی بەردەم ئەمریکان، ھەروەھا ئێران و کۆریای باکوریش ھەڕەشەن بۆسەر بەرژەوەندی ئەمریکا.\nڕاپۆرتەکە پێشبینی کردووە ڕژێمە دکتاتۆری وتۆتالیتارەکان چالاکی ئەلکترۆنیان پەرەپێبدەن بۆ زیاتر تێکدان و وێرانکردنی چالاکی مەدەنی و چاودێریکردن و سانسۆرکردنی ھاوڵاتیانیان بۆ سنوردارکردنی دیموکراسی و پاراستنی دەستەڵاتە دکتاتۆرەکانیان.\nبەخــــتیار نامــیق: بۆ ڕێبواری کەریم والی، کێ ساحێب خانوە، نیشتمانی بون یان پاشکۆیەتی.؟


پشتیوانانی ئەردۆغان خۆپیشاندان بۆ نیشاندانی خۆڕاگری ئەنجام دەدەن\nپشتیوانانی سەرۆک ڕەجەب تەیب ئەردۆغان لە مەیدانە گشتییەکاندا کۆبونەوەتەوە، لە فڕۆکە خانەی ئەستەنبوڵ و دەرەوەی کۆشکی سەرۆکایەتی بە مەبەستی نیشاندانی خۆڕاگری پاش هەوڵێکی سەرنەکەوتووی کودەتا لە وڵاتەکە کە 265 کەسی تێدا کوژران و چاوەڕانی سەرکوتکردنێکی توندی بەرهەڵستانی حکومەت دەهێنێتە ئاراوە.\nسەربازە یاخیبووەکان تانک، هەلیکۆپتەری هێرشبەر و فڕۆکەی جەنکییان بەکار هێنا بۆ ڕوخاندنی حکومەتەکەی ئەردۆغان. هێرشیان کردە سەر پەرلەمان و دەزگای هەواڵگری لە ئەنکەرە لە کاتێکدا پردەکان و فڕۆکەخانەیان کۆنتڕۆڵ کرد.\nکاربەدەستان نزیکەی 3 هەزار سەربازی کە بەشداریان کردبوو لەو هەوڵی کودەتایە دەستگیر کرد لە ناویاندا سەرکردە باڵا لەشکرییەکانیش. لە ڕۆژی شەممەش فەرمانی دەستگیر کردنی هەزاران دادوەریدا پاش ئەوەی هێزەکانی سەر بەئەردۆغان هەوڵی کودەتاکەیان پوچەڵ کردەوە.\nپشتیوانانی ئەردۆغان کە ئاڵای تورکیایان بەرز کردۆتەوە لە مەیدانی تەقسیمی ئەستەنبوڵیش کۆبونەتەوە کە شوێنی خۆپیشاندانێکی دژ حکومەت بوو لە سێ ساڵ لەمەوبەر.\nشەوی هەینی بۆ بەلایەنی کەم 8 کاتژمێر توندوتیژییەکی زۆر بەلایەنی کەم 2 شاری سەرەکی تورکیای گرتەوە، بەڵام هەوڵەکە پوچەڵ کرایەوە پاش ئەوەی ئەردۆغان کە لە پشودان بوو لە دەریای مدیتەرانە دەستبەجێ گەڕایەوە و داوای پشتیوانی لەگەل کرد.


👁 ئەم بابەتە 15,502 جار بینراوە\n... [ زۆرتر... 👁] ✖ ✖ ✖ 0 86 ✔ 72% ✍ هـ.ب. 1/10/2011 2:31:03 PM\n👁 ئەم بابەتە 32,245 جار بینراوە\nناوی عەبدوڵڵا بەگ کوڕی سلێمان بەگی کوڕی عەبدوڵڵا ب [ زۆرتر... 👁] ✖ ✖ 13 12 ✔ 99% ✍ هـ.ب. 11/19/2008 1:09:40 PM


پێویستیی گۆڕانی ئایین - قەڵەم\nدکارت فیلسوفی فەرانسەوی دەڵێت: "گومان بناخەی زانستە." ئەم رستە وا دەکات مرۆڤ بۆ گەیشتن بە راستییەکان و زانیاری دەبێت بە گومانەوە بڕوانێتە ئەوەی دەیبینێت، دەیبیسێت و دەیخوێنێتەوە. واتە تا نەگەیشتوەتە دڵنیایی نابێت قبوڵی بکات. ئەمە جیا لە باری فەلسەفییەکەی تەنانەت بۆ ژیانی رۆژانە و ئەوەی بەردەوام لە ژیاندا لەگەڵیا رووبەڕو دەبینەوە یارمەتیمان دەدات. بە تایبەت ئەوەی لە دونیا و جیهان و میدیا ئینتێرنێتییەکاندا بەر چاومان دەکەوێت و دەیخوێنینەوە و دەیبیستین بە گومانەوە لێی بڕوانین بۆ ئەوەی نەکەوینە داو و، فریویان نەخۆین و توشی هەڵە نەبین.\nبەڵام ئێمەی مرۆڤ تاک لایەنە نین، واتە تەنیا لە عەقڵ یان هزر پێک نەهاتووین. ئێمە لە دوو بەش پێک هاتووین، هەست و هزر. وەک رۆسۆ دەڵێت ئەگەر مرۆڤ هزر شکڵی پێدابێت ئەوا هەست رێبەری دەکات. ئەم قسەیەی رۆسۆ زۆر جوان دەتوانێت ئەم بابەتەی ئەمڕۆی ئێمە شەرح بکات و مەبەستەکە بپێکێت. واتە بۆ ئەوەی ئێمە بتوانین بە قسەکەی دکارت گومان وەک کەرەسەی هۆشدار بۆ گەیشتن بە راستییەکان بەکار بێنین، دەبێت بەشی هزریمان لە گەڕدا بێت و چالاکانە ئیش بکات. بەڵام هەر وەک رۆسۆش وتویەتی هەست بەڕێوەبەری مرۆڤە. کەوابوو بۆ ئەوەی مرۆڤ بتوانێت لە هزری کەڵک وەربگرێت دەبێت وشیارانە و بە ئیختیاری خۆی بەشی هزری چالاک بکات. ئەم مەبەستەش پێویستی بە راهێنان و پەروەردە و کاری زۆر هەیە.\nراهێنان و پەروەردە ئەمڕۆ بە عام لەدەست سیستەمە دەسەڵاتدارەکاندایە. جا ئەگەر سیستەمێکی پێشکەوتوو بێت ئەوە راهێنان بەرەو پێشەوە دەچێت، ئەگینا دەتوانێت چەقبەستوو یان بەرەودواچوون بێت. راوەستاو یان بەرەودوامبوون وا دەکات کۆمەڵگای ژێردەسەڵات هەمیشە لە پاش کۆمەڵگاکانی هاوچەرخیدا بێت و لە دونیایێکی بە تەواوی جیاواز و لە یەک تێنەگەییندا بژین. ئەم کارەش تەنیا بە خەواندنی بەشی هزری و چالاکترکردنی بەشی "هەست"ی جێبەجێ دەبێت. بەم شێوە دەسەڵاتداران کۆمەڵگایەکی ئێحساسی و بە دوور لە هزر دروست دەکەن کە دەتوانن هەر کات ویستیان بە پەنجەخستنە سەر هەستیان، بە قازانجی خۆیان کەڵکیان لێوەربگرن. بەڵام زۆرجار دەسەڵاتەکان بۆ پاساوی پاشکەوتووییەکانیان، مەودای نێوان دوو کۆمەڵگاکە بە جیاوازی کلتوری و ئاینی ناوزەددەکەن و بەم شێوە هەوڵدەدەن کە کۆمەڵگاکەی خۆیان بۆ پاراستنی ئەو دوواکەوتووییە هان بدەن و بیانکەنە دوژمنی کۆمەڵگا پێشکەوتووەکان. بەم پاساوەی کە ئەوان دەیانەوێت دەستێوەردان لە فەرهەنگ و ئاینی گەلەکەیاندا بکەن. مرۆڤی وەها کۆمەڵگایێک دەوری خۆی بە موقەدەسات و پیرۆزەوشە تەنیوە و تابوو هەموو رێگاکانی لێبەستووە. بۆیە زۆر بەسەختی دەتوانێت بگاتە راستی و خۆی بە زەحمەت دەویرێت "پیرۆزە"کان ببزوێنێت.\nئەوەی ئێستا وڵاتانی رۆژهەڵاتی ناوەڕاستی گڕتێبەرداوە هەر ئەم بابەتەیە. کۆمەڵگا و تاک بە "پیرۆز" و تابۆ داپۆشراوە و ئاین بووتە هەموو ژیانیان و هەموو بەهاکانی تری ژیان بوونەتە قوربانی ئاین و پشت گوێ خراون. واتە تاک و کۆمەڵ ئامادەن گیان و ژیانیان بدەن بۆ ئەوەی کە وێنەیێکی پێغەمبەرەکەیان نەکێشرێت یا وشەییکی جیا لە ئارەزووی ئەوانی نەدرێتە پاڵ، بەڵام هیچیان دەنگیان لێوە نایەت کاتێک کە دەبینن ئازادی و مافەکانی مرۆڤ بە بەرچاویانەوە پێشێل دەکرێت و هەموو دار و نەداریان دەسەڵاتداران هەڵێان لوشیووە و دەمیان لە خوێنیاندایە.\nئەم دواکەوتووییە دەسکردەی دەسەڵات لە کۆمەڵگادا ئەو پێگە و جێگەی بە دەسەڵات داوە کە کۆمەڵگا ناوشیارانە بۆ ئامانجەکانی ئەوان هەنگاو هەڵبگرێت و، خۆیانی بۆ بە کوشت بدەن. دەسەڵاتدارانی ئاینی کە نایانەوێت یەک پلەش لە ئاستی پیرۆزایەتی خۆیان کەم بکەنەوە، دەیانەوێت وای بنوێنن ئیسلام دینێکی کامیل و سالمە و پێویستی بە هیچ چەشنە رێفورم و گونجاندنێک و بەڕۆژبوونەوە نییە. ئەوان دەزانن گونجاندن و ریفورم ئەوان لەدەسەلات دەخات و رێگا بۆ بەشی هزر خۆش دەکەن کە ئایین تەنیا لەدڵی کەسەکاندا بمێنێتەوە و وەک دونیا پێشکەوتووەکان هزر رێبەری کۆمەڵگاکان بگرێتە دەست، ئەوسا ئیتر پیرۆز نامێنێت و هەموو شتێک جیگەی گومان دەبێت و پرسیار هەموو شتێک، تەنانەت ئاین و خوداش دەگرێتەوە.\nلە کۆتاییدا دەبێ بڵێم چ رێبەران و پەڕگیرانی ئاینی بیانەوێت یان نەیانەوێت ئەم دەورانە دەورانی کۆتایی دەسەڵاتی ئاینە. تەنانەت ئەگەر رێبەرانی ئاینی بە هەزاران پەڕگیر و مەسخ کراوی خۆیان بکەنە قوربانی و سەدان هەزاریش لە خەڵکی پێشکەوتوو بکوژن هەر تەرازوەکە بە قازانجی هزر دەگەرێت و جێگە بە هەست تەنگ دەکات و ئایین هیچ رێگایێکی جگە لە پاشەکشێ لەبەردەمیدا نییە. ئەمە خاڵی کۆتایی دەسەڵاتی ئایینە و دونیا بۆ گۆرانیکی گەورە دەچێت. دیندارە ئیسلامیەکان دەبێ تێبگەن بەردەوامیی دین تەنیا کاتێک مەیسەردەبێ بتوانێ خۆی لەگەڵ سەردەمەکان بگونجێنێ و بەگوێرەی دەستکەوتە زانستی و هزرییەکان خۆی نۆژەن بکاتەوە. ئەگەر وانەکا رۆژبەڕۆژ زیاتر دەکەوێتە داوی توندوتیژی و توندڕەوەکان زیاتر و زیاتر جڵەوی رەوتەکە بەدەستەوەدەگرن.


11:57 - 26/9/2021\nلە سەر ئامادەکاری ڕێکخراوی ئۆسلۆی پارتی دیموکراتی کوردستان،\nڕۆژی شەمە ڕێکەوتی ٢٥ی٩ی٢٠٢١ لە شاری ئۆسلۆ ڕێو ڕەسمێک بە بۆنەی ٤ەمین ساڵیادی ڕیفراندۆم بۆ سەر بە خۆیی لە کوردستانی باشوور، بەڕێوە چوو، لەم سمینارەدا وێڕای خولەکێک بێدەنگی بۆ ڕێزگرتن لە یادی گیانبەختکردوانی ڕێگای ڕزگاری کوردستان، سروودی نەتەوەیی ئەی ڕەقیب پێشکەش کرا، کۆمەڵێک بابەت و وتاری جۆراو جۆر پێشکەش کران و پاشان فیلمێک لەسەر دۆخی خۆڕاگری هێزی پێشمەرگە لە دژی تیرۆریستانی داعش. لە دەرهێنانی کچە دەرهێنەری خەڵکی کوردستانی ڕۆژئاوا بە ناوی نەسرین عەبدی نمایش درا.\nبۆ ئەم ڕێو ڕەسمە بە فەرمی کومیتەی کۆمەڵە لە وڵاتی نۆروێژ بانگهێشت کرابوون کە لە لایەن تەشکیلاتی کۆمەڵە لە نۆروێژ هاوڕێ بەهار فاتمی ئەندامی کومیتەی کۆمەلە لە نۆروێژ نۆروێژ، نیزام ئیبراهیمی و فەرانەک موحەمەد پوور ئەندامی کۆمەڵە بەشداری ئەو کۆڕیادەیان کرد.


چیرۆکی رۆژهه‌ڵات بایگانی - ئاماژه\nخانه / بایگانی برچسب: چیرۆکی رۆژهه‌ڵات\nبایگانی برچسب: چیرۆکی رۆژهه‌ڵات\nژوئن 26, 2017\t0\nتاو لە لای ڕاستی دا بانگی منی کردە لای وێستگەی تاکسیەکانی کوێراوا. ئایەی ۸۲ و ۸۳ ی سووڕەی یاسینی لە بن گوێمدا خوێند. دوایش دەستی لە سەر شانم دانا و پێش ئەوەی سواری تاکسی بێت : ئاگات لە خۆت بێت بە لاڕێدا مەڕۆ! لە کوێراوا، شەیدا دادە بەزێ لە …\nدۊەشەو ساعەت چوار بەێان وە دەنگْ‌هاوارْ خوەم لە خەو هەڵپەڕیم. تا نیشتمەو قنگ، دەس خستم سیگارەگەم بکەمە دیەو. نەخێگ دەم دام. هێمانیش هەسە هەسم بۊ. کابووسْ فرە گەنێگ دیم. لە ناو کتاوەیل خوەنسمە کْ خەو ئایمیزادە تەنیا چەن سانیەس وەلێ فکر کەم ئی کابووسە لە ئەو وەختە کْ خەفتم شرووع …\nآگوست 7, 2016\t2\nڕۆژ بوو، به‌ڵام تاریكییه‌كی تاڵ له زه‌ینما تێكه‌ڵ و پێكه‌ڵ بوو. دایكم به ڕۆخسارێكی په‌رێشانه‌وه له په‌نجه‌ره‌كه ده‌ڕوانێ، من له ئه‌فسوونی ئه‌مڕۆ ده‌ترسام. كزه بایه‌كی سارد له ژووره‌كه ئه‌هات و ئه‌چوو. دایكم جار نه جارێ ده‌یزریكاند و قژه زه‌رده‌كانی ده‌جاوی. سه‌رما و سۆڵه یه‌كی ناوه‌خت هه‌موو گوڵی كراسه‌كه‌می‌ڕچاند و ده‌نكه ده‌نكه …


کۆرەک تلیکۆم سەدان ملیۆن دۆلار قەرزداری حوکمەتی عێراقە – Standard Kurd\nکۆرەک تلیکۆم سەدان ملیۆن دۆلار قەرزداری حوکمەتی عێراقە\nلەلایەن ستاندار Posted on ئاب 31, 2019 594 جار بینراوە 0 سەرنج\nعەلا روبەیعی پەرلەمانتری عێراق لەسەر لیستی هاوپەیمانی سائیرۆن لەبەیاننامەیەکدا گەندەڵی کۆمپانییاکانی گەیاندن ئاشکرا دەکات و دەڵێت: هەندێک بەرپرسی سیاسی پلە باڵا لەپشت هەڵنەدانەوەی مەلەفی گەندەڵی کۆمپانیاکانی بواری گەیاندنن، روبەیعی دەشڵێت: ئەم بەرپرسە باڵایانە هاوبەشی کۆمپانیا گەورەکانی گەیاندنن و لەکاتی واژۆکردنی گرێبەستەکان بەرتیل وەردەگرن.\nپەرلەمانتارەکەی هاوپەیمانیەتی سائیرون لەبەشێکی تری بەیاننامەکەیدا ئاشکرای دەکات: هەمووئەوکۆمپانیا گەورانە قەرزێکی زۆری دەوڵەتیان لەسەر ماوە بەتایبەت کۆمپانییا کۆرەک تلیکۆم برە پارەیەکی زۆری لەئەستۆماوە کەبرەکەی دەگاتە سەدان ملیۆن دۆلار.\nبڵاوکراوەی پێشووسەبارەت بە دۆخی ئەمڕۆکەی کوردستان\nبڵاوکراوەی نوێتر31ی ئاب بەکوشتدانی هەزاران ڕۆڵەی کورد بۆ مانەوەی دیکتاتۆرەکان


ئه‌وانه پێیان وابوو ده‌بێ مووسا كازم، كه كوڕی بچووكی جه‌عفه‌ری سادق بوو ببێته ئیمامی هه‌فته‌م، دوای ئه‌ویش ئیمامه‌تی بدرێته ده‌ست كوڕه‌كه‌ی عه‌لی ره‌زا ئینجا ئیمامه‌ت بگوازرێته‌وه تا ده‌گاته محه‌مه‌دی چاوه‌ڕێكراو، كه ئه‌ویش كوڕی ئه‌لحه‌سه‌نی عه‌سكه‌ری كوڕی هادی كوڕی محه‌مه‌د جواد كوڕی عه‌لی ره‌زایه، كه به دوازده ئیمامه‌كان ده‌ناسرێن. ده‌ڵێن محه‌مه‌د له ساڵی ٨٨١ له سامه‌ڕا ده‌چێته ژێر زه‌مینێكه‌وه و دایكی ته‌ماشای ده‌كات، به‌ڵام ناگه‌ڕێته‌وه. یاوه‌رانی له‌و رۆژه‌وه نایدۆزنه‌وه، تا ئێسته‌ش یار و یاوه‌رانی چاوله‌ڕێن بگه‌ڕێته‌وه، بڕواشیان وایه كه ده‌ركه‌وته‌وه زه‌مینی ناڕه‌وا پڕ ده‌كات له دادپه‌ره‌وه‌ری. به ئیمامی چاوه‌ڕێكراو و ساحێبی زه‌مان و زۆر ناوی تر ناودێره.\nلێره‌دا نامه‌وێ زۆر درێژه به‌وه بده‌م كه له تایه‌فه‌ی ئیسماعیلییه‌كان ده‌وڵه‌تی فاتمی چۆن دروست ده‌بێت و بچمه نێو مێژوو و ره‌گه فارسییه‌كه‌ی و زه‌رده‌شتییه‌كه‌ی له رێی (میمون قه‌داح) كه ده‌ڵێن ویستوویه‌تی ده‌سته‌ڵاتی فارسه‌كان بگه‌ڕێنێته‌وه و هه‌ندێك پێیان وایه ئه‌و (مه‌یمون قه‌داح)ه هه‌ر محه‌مه‌دی كوڕی ئیسماعیلی جه‌عفه‌ری سادقه، كه له ترسی عه‌باسییه‌كان ده‌چێته ره‌ی و چیاكانی ده‌ماوه‌ند و دواتریش له گوندی (سملا) كه پاشتر ناوی ده‌بێته (محه‌مه‌د ئاباد) به ناوی ئه‌وه‌وه، نه‌وه‌كانی له ناوچه‌كانی خوراسان و هه‌رێمی قه‌نده‌هار و سه‌ند بڵاو ده‌بنه‌وه بۆ ئه‌وه‌ی یار و یاوه‌ران بۆ خۆیان په‌یدا بكه‌ن. دوای مردنی محه‌مه‌د ئیسماعیلیش كوڕه‌كه‌ی عه‌بدوڵا ره‌زی ده‌بێته ئیمام و مه‌زهه‌بی ئیسماعیلی بڵاو ده‌كاته‌وه و ئه‌هواز ده‌كاته ناوه‌ندی بڵاوكردنه‌وه‌ی بزاوه‌كه‌ی. خۆی و كوڕه‌كانی له ناوچه‌كانی كوفه و به‌غدا و ناوچه فارسییه‌كان و سلمیه له شام بڵاو ده‌كه‌نه‌وه. دوای مردنی عه‌بدوڵا كوڕه‌كه‌ی ئه‌حمه‌د ئه‌بی شه‌له‌عله‌ع ده‌بێته یه‌كه‌م وه‌سیی له‌سه‌ر سه‌عید، یه‌كه‌م خه‌لیفه‌ی فاتمییه‌كان.\nئه‌و مێژووه درێژ ده‌بێته‌وه تا ساڵی ١٠٩٧ كه خه‌لیفه موسته‌نسه‌ری فاتمییه‌كان له میسر ده‌مرێت و وه‌زیر به‌در جه‌مالی (ئه‌لموسته‌علی بالله) كه ده‌كاته خوارزای. ده‌كاته خه‌لیفه نه‌وه‌ك كوڕه‌كه‌ی تری خه‌لیفه (مه‌نسوور نزار) له ئه‌نجامی ئه‌وه‌ش ململانێی نێوان ئه‌و دوو برایه دروست ده‌بێت و (حه‌سه‌ن سه‌بباح) پشتگیریی نزار ده‌كات و دوای كوشتنی نزاریش له ساڵی ١٠٩٨ حه‌سه‌ن سه‌بباح ده‌ڕواته ئێران و نزاری بڵاو ده‌كاته‌وه و ده‌بێته لایه‌نگریی ئیمامی نادیار. به‌و شێوه‌یه‌ش بزاوی فاتمییه‌كان ده‌بنه دوو به‌ش موسته‌علی و نزارییه‌كان.\nحه‌سه‌ن سه‌بباح له چیای ئه‌له‌موت قه‌ڵاكه‌ی داده‌مەزرێنێت و ئه‌وه ده‌كات كه مێژوو ده‌یگێڕێته‌وه و لێره‌دا پێویست ناكات باسی بكه‌ین. له شامدا له سه‌روه‌ختی سه‌ڵاحه‌دیندا كۆمه‌ڵه‌یه‌كی ئیسماعیلی به‌سه‌رپه‌رشتیی (راشدئه‌لدین سنان) په‌یدا ده‌بێت و پێی ده‌ڵێن شێخی چیا. هه‌وڵ ده‌دات تایه‌فه‌ی ئیسماعیلییه‌كان له شامدا كۆ بكاته‌وه. به تایبه‌تی له شاری سلمیه كه هه‌ر زوو باره‌گای ئیمامه‌كان بوو. (راشدئه‌لدین سینان) ئیسماعیلییه‌كانی شام له ئه‌له‌موت داده‌بڕێنێت و خۆی مه‌زهه‌بی (سینانی) داده‌مەزرێنێت. له‌گه‌ڵ سه‌ڵاحه‌دین ئه‌یووبیش شه‌ڕی ده‌بێت و دوو جاریش هه‌وڵ ده‌ده‌ن سه‌ڵاحه‌دین ئه‌یووبی بكوژن. له ساڵی ١١٧٧ زایین سه‌ڵاحه‌دین هێرش ده‌كاته سه‌ر باره‌گاكانیان و قه‌ڵای (مسیاف) گه‌مارۆ ده‌دات و ئه‌وانیش داوای سوڵحی لێ ده‌كه‌ن. دوای مردنی (راشد ئه‌لدین سنان) ئیسماعیلییه‌كان ده‌چنه‌وه ژێر ده‌سته‌ڵاتی ئیمامه‌كانی ئه‌له‌موت. (مسته‌فا غالب) له كتێبه‌كه‌یدا (السهروردی) باس له‌وه ده‌كات كه سوهره‌وه‌ردی یه‌كێك بووه له ئیسماعیلییه ن‌زارییه‌كان و به ئاشكرا كاری بۆ ئه‌وان كردووه و سینانیش قه‌ڵای ئه‌له‌موتی له ئاشكراكردنی سوهره‌وه‌ردی ئاگه‌دار كردووه‌ته‌وه و دواتریش مسته‌فا غالب ئه‌وه ده‌كاته هۆكارێك بۆ كوشتنی سوهره‌وه‌ردی له لایه‌ن سه‌ڵاحه‌دینی ئه‌یووبییه‌وه.\nبه شێوه‌یه‌كی گشتی ئامانجی حه‌سه‌ن سه‌بباح گه‌ڕانه‌وه‌ی فارسه‌كان و زمانی فارسی و شكۆی فارس بوو له دژی عاره‌به‌كان. مه‌به‌ستی بوو كولتووری ئێرانی و فارسی له به‌رابه‌ر كولتووری عاره‌بی زیندوو بكاته‌وه. له‌و سه‌رده‌مدا له زۆر ناوچه‌ی ئێراندا دامەزراندنی ئیسلامێكی ئێرانی یان رۆژهه‌ڵاتی به ره‌گ و كولتووری فارسی ئاشكرا ده‌كرێت. ئه‌وه له كاتێكدایه هێشتا سوهره‌وه‌ردی له‌دایك نه‌بووه. له مه‌راغه كه گوندێكی نزیك سوهره‌وه‌رده، له ساڵی ١١٣٥ خه‌لیفه‌ی عه‌باسی (المستڤهر بالله) له‌و گونده ده‌كوژرێت. روونیش نییه كوشتنه‌كه‌ی به ده‌ستی سه‌لجووقییه‌كان یان باتنییه‌كان بووه.\nبه كورتی ده‌مه‌وێت بڵێم له گێڕانه‌وه‌ی ئه‌و رووداوه مێژووییانه‌دا ده‌بینین كه ره‌گی ئایینی زه‌رده‌شتی و كولتووری فارسی و ئێرانی به ئاشكرا دژی كولتووری عاره‌ب ده‌وه‌ستێته‌وه. لایه‌نه روحانییه‌كه‌ی فه‌لسه‌فه‌ی ئیشراقی ئێران و رۆژهه‌ڵاتیش له‌نێو ئه‌و ململانێیانه‌دا پارچه‌یه‌كی دانه‌بڕاوه. بۆیه كه سوهره‌وه‌ردی له‌دایك ده‌بێت و له‌نێو ئه‌و كولتووره‌دا ده‌ست به خوێندن و سه‌فه‌ر و گه‌ڕان و په‌یداكردنی مه‌عریفه و حیكمه‌ته‌كه‌ی ده‌كات. كه به واتای وشه ره‌گداره، ئاماژه‌داره، زمانه‌كه‌ی مه‌جازییه و ئیشراق و مه‌شریقه‌كه‌ی ئه‌ڵقه‌یه‌كی رۆحی و جوگرافی دروست ده‌كه‌ن و له حیكمه‌تی ئیشراقدا ره‌نگڕێژ ده‌بێت.\n٣/ عه‌باسییه‌كان و میراتی كۆنی ئێرانی و مه‌ئموون\nململانێی منداڵه‌كانی (عه‌بد بن مه‌ناف)ی قوڕه‌یشی، له‌نێوان (هاشم) و (ئومه‌یه‌ی كوڕی عه‌بد شه‌مس)ی برازای. سه‌ره‌تای ململانێیه‌كی خوێناویی دوورودرێژه له مێژووی ئیسلامدا. له دوای مردنی (پێغه‌مبه‌ر) له ساڵی ٦٤٤ زایین. میراتی كۆنی فارسی یان ئێرانی وای كرد (ئه‌بولوئلوئه‌ی فه‌یرووزی) خه‌لیفه عومه‌ری كوڕی خه‌تاب بكوژێت. ئیسلامه‌كان ئه‌بولوئلوئه‌ی فه‌یرووزی به كه‌سێكی زه‌رده‌شتی و كافر و حه‌سوود و قین له دڵ له به‌رامبه‌ر عومه‌ر و ئیسلامه‌كان وه‌سف ده‌كه‌ن.\nدوای عومه‌ریش (عوسمان كوڕی عه‌فان) ده‌بێته خه‌لیفه كه له پشتی ئومه‌ییه‌كانه. دوای كوشتنی ئه‌ویش كه (عه‌لی كوڕی ئه‌بو تالیب) ده‌بێته خه‌لیفه. كراسه‌كه‌ی (عوسمان) ده‌به‌نه شام و له لایه‌ن (معاویه‌ی كوڕی ئه‌بو سوفیان) له مزگه‌وتدا نیشانی خه‌ڵكی ده‌درێت و ده‌كرێته شایه‌تییه‌ك بۆ تۆڵه‌ستاندنه‌وه و خوێنڕشتنی قاتله‌كانی. له‌نێوان هاشمی و ئه‌مه‌وییه‌كان (شه‌ڕی جه‌مه‌ل) و دواتریش (صه‌ففه‌ین) روویان دا و (خه‌واریجه‌كان)یش له سوپای خه‌لیفه عومه‌ر جیابوونه‌وه و دواتر رۆڵێكی زۆریان هه‌بوو له كوشتنی سه‌ركرده‌كانی هه‌دوو لا. خه‌لیفه عومه‌ر ده‌كوژرێ و معاویه به سووكی بریندار ده‌بێت، عومه‌ری كوڕی عاس ته‌سلیم ده‌بێت دوای كوشتنی جێگره‌كه‌ی. ئاڵای ئه‌مه‌وییه‌كان ده‌شه‌كێته‌وه.\nمعاویه 20 ساڵ فه‌رمانڕه‌وایی ده‌كات و دوای خۆیشی رێگه بۆ (یه‌زید)ی كوڕی خۆش ده‌كات. (حوسێن) له كه‌ربه‌لا ده‌كوژرێت. دوای ئه‌و برای له باوكییه‌وه (محه‌مه‌د كوڕی حه‌نه‌فیه ناسراو به ئه‌بو هاشم) سه‌ركردایه‌تیی ئه‌و هه‌وڵه نهێنییانه ده‌كات بۆ وه‌رگرتنه‌وه‌ی ده‌سته‌ڵات له ئه‌مه‌وییه‌كان. ئه‌بو هاشم ژه‌هراوی ده‌كرێت و پێش مردنی ئه‌و سه‌ركردایه‌تییه نهێنییه ده‌گوازێته‌وه بۆ (محه‌مه‌د كوڕی عه‌لی كوڕی عه‌بدوڵا و كوڕی عه‌باس، مامی پێغه‌مبه‌ر) به‌و گواستنه‌وه‌یه بزاوه‌كه له ماڵی عه‌لی یان عه‌له‌وییه‌كان ده‌گوازرێته‌وه بۆ عه‌باسییه‌كان. ناوچه‌كانی عێراق و خوراسان كه یاوه‌رانی عه‌لی بوون ده‌بنه ئه‌و ژینگه‌یه‌ی ئه‌و بزاوه بگرنه باوه‌ش. له عێراق كوفه ده‌بێته مه‌ڵبه‌ندییان له خوراسانیش به هۆی ئه‌وه‌ی له سه‌رده‌می خه‌لیفه عومه‌ر كوڕی خه‌تاب داگیر كرابوون و ئه‌وه‌یان به‌سه‌ر هاتبوو كه زۆر سه‌رچاوه‌ی مێژوویی ده‌یگێڕنه‌وه. بۆیه ده‌بنه پاڵپشتی ئه‌و بزاوه له دژی ئه‌مه‌وییه‌كان. لێره‌دا رۆڵی (ئه‌بو موسلیم خوراسانی) ده‌رده‌كه‌وێت وه‌ك سه‌ركرده‌یه‌كی ئێرانی (فارس یان كورد؟) له خوراسان و عێراقدا ده‌توانێت عه‌باسییه‌كان بگه‌یه‌نێته سه‌ر ته‌ختی فه‌رمانڕه‌وایی له ساڵی ٧٤٩ زایین.\nبه گواستنه‌وه‌ی فه‌رمانڕه‌وایی له ئه‌مه‌وییه‌كانه‌وه بۆ عه‌باسییه‌كان. ئێرانییه‌كان ده‌سته‌ڵاتێكی زۆریان په‌یدا كرد له‌و ناوچانه‌ی عه‌باسییه‌كان فه‌رمانڕه‌وایه‌تییان تێدا ده‌كرد. له كاركردنیشیاندا سه‌ربه‌خۆ بوون له‌نێو میلله‌ت و له ناوچه‌كانی خۆیاندا. دواتر كار گه‌یشته ململانێی توند و كوشتن و شه‌ڕوشۆقی گه‌وره له‌نێوان ئه‌و فه‌رمانڕه‌وا عاره‌ب و ئێرانییانه. له ساڵی ٧٥٥ زایین ئه‌بو موسلم خوراسانی ده‌كوژرێت. له تۆڵه‌ی ئه‌ودا (فه‌یرووز ئه‌سبه‌هد) ره‌ی ده‌گرێت و دواتر ئه‌ویش ده‌كوژرێت. ئینجا كێشه‌ی نێوان عه‌باسییه‌كان و عه‌له‌وییه‌كان ده‌ست پێ ده‌كات. له سه‌رده‌می خه‌لیفه ئه‌بو جه‌عفه‌ر مه‌نسوور عه‌باسییه‌كان زاڵ ده‌بن به‌سه‌ر عه‌له‌وییه‌كاندا.\nناوچه‌ی خوراسان سه‌رباری كوشتنی ئه‌بو موسلیم خوراسانی و فه‌یرووز ئه‌سبه‌هد، ناوچه‌یه‌كی ئارام نه‌بوو. ئێرانییه‌كان به‌رده‌وم له هه‌وڵی سه‌ربه‌خۆیی و گه‌ڕانه‌وه‌ی ئازادییان بوون. ئه‌بو جه‌عفه‌ر مه‌نسوور نه‌یده‌توانی به ته‌واوی به‌سه‌ر ئه‌و ناوچانه‌دا زاڵ بێت. بۆیه كوڕه‌كه‌ی (محه‌مه‌د) ده‌نێرێته ئه‌و ناوچانه و له ره‌ی بنه‌جێ ده‌بێت و ده‌یكاته شارێكی ئاوه‌دان و زۆر گرنگی پێ ده‌دات. دواتریش كه ژن دێنێت (كچی مامی) ماڵی ده‌گوازێته‌وه ره‌ی و له‌وێ داده‌نیشێت. ره‌ی ده‌بێته شارێكی پێشكه‌وتوو و زۆر خێزانی ناودار و ده‌وڵه‌مه‌ندی فارسی رووی تێ ده‌كه‌ن و له‌وێ نیشته‌جێ ده‌بن. هه‌ر له ره‌ی محه‌مه‌د مووسای كوڕی له ئامۆزاكه‌ی ده‌بێت و دوای ئه‌ویش هاڕوونی ده‌بێت له ژنێكی دیكه‌ی به ناوی (خه‌یزه‌ران) كه جارییه بووه و باوكی به دیاری داویه‌تێ. ئه‌و هاڕوونه ده‌بێته هاڕوونی ره‌شید، كه دواتر خه‌لافه‌تی ده‌كه‌وێته ده‌ست.\nئه‌و شه‌وه‌ی هاڕوون ره‌شید ده‌بێته خه‌لیفه شه‌وێكی مێژوویی سه‌یره. هه‌ر له‌و شه‌وه‌دا برایه‌كه‌ی خه‌لیفه (مووسا) ده‌مرێت، هاڕوون له زینداندایه و ده‌ری دێنن و ده‌بێته خه‌لیفه‌ی نوێ و له هه‌مان شه‌ودا ژنه فارسه‌كه‌ی (مه‌راجل) كوڕێكی ده‌بێت ناوی ده‌نێن عه‌بدوڵا و به نازناوی (مه‌ئموون) ناودێر ده‌بێت. بۆیه له‌و شه‌وه‌دا خه‌لیفه‌یه‌ك ده‌مرێت، خه‌لیفه‌یه‌ك داده‌ندرێت و خه‌لیفه‌یه‌ك له‌دایك ده‌بێت. یه‌كێك له‌و كه‌سایه‌تییانه‌ی رۆڵی هه‌بووه له په‌روه‌ده‌كردنی هاڕوون ره‌شیددا (یه‌حیا كوری خالیدی به‌ڕمه‌كییه.)\nتا ئێره و له‌و پێشه‌كییه مێژووییه‌دا ده‌وه‌ستین و ده‌چینه سه‌ر بنه‌ڕه‌تی باسه‌كه‌مان كه ئه‌ویش سه‌رده‌می مه‌ئموونه و كاریگه‌رییه‌كانی ئه‌و قۆناغه له‌سه‌ر هزری ئیسلام و عاره‌ب و پێوه‌ند به ئێران و ره‌گه‌كانی حیكمه‌تی سوهره‌وه‌ردی و رۆڵی میراتی كۆنی ئێرانی و فارسه‌كان له‌سه‌ر دونیای ئیسلام.


بەرزترین نرخی مۆبایلی Samsung Galaxy S20 لە نرخی مۆبایلێکی چەماوەیی گرانترە – کەی ئای تی ئێن\nئەپڵ لە دواین وەشانی تاقیکاری iOS 13 ـەدا چارەسەری کێشەی تێڕوانینی چاوی لە FaceTime ـدا کردووە\nگەردەلوولەکەی “Sandy” گووگڵی نەوەستاند و مۆبایلی نێکسەس ٤ و تابلێتی نێکسەس ١٠ ئینجی ڕاگەیاند.\n5 مۆبایلی سەرنجڕاکێش چاوەڕێی ڕاگەیاندنیان دەکەین بە هاتنی ساڵی 2019\nچۆنیەتی کراک کردنی ئەپەکانی سیستەمی ئای ئۆ ئێس (ئایفۆن و ئایپاد و ئایپۆد)\nچۆنیەتی قفڵ کردنی ویندۆز 10 ـەیەکەت لە کاتی ونبوون یاخود دزرانی\nسامسۆنگ 13, شوبات 2020\nبیرتانە کاتێک لە ماوەی 3 ساڵی ڕابردوودا ئەپڵ ئایفۆنە نوێیەکانی بە نرخی 1,000$ و زیاترەوە ڕاگەیاندن و مشتومڕێکی ئێجگار زۆرێکی لەسەر کرا؟ ئێستا مۆبایلە نوێیەکانی سامسۆنگ لە نرخی ئایفۆنەکانی ئەپڵ زیاترن و تەنانەت لە نرخی مۆبایلێکی چەماوەییش زیاترن.\nلە چەند ڕۆژی ڕابردوودا، کۆمپانیای سامسۆنگ مۆبایلەکانی Samsung Galaxy S20 و +S20 و S20 Ultra ـی بە تایبەتمەندی زۆر بەرزەوە ڕاگەیاندن، لەگەڵ ئەوەشدا نرخی مۆبایلەکان بەرزن. نرخی مۆبایلی Samsung Galaxy S20 لە 999.99$ ـەوە دەستپێدەکات، لە کاتێکدا کە نرخی مۆبایلەکانی +S20 و S20 Ultra لە 1,199$ و 1,399$ ـەوە دەستپێدەکەن و نرخەکان بە پێی فراوانی بیرگە و ڕام زیاتر دەکەن.\nچی دەربارەی بەرزترین نرخی گالەکسییە نوێیەکان؟ مۆبایلی Galaxy S20 Ultra خاوەن زۆرترین تایبەتمەندی و بەرزترین نرخە لە نێو گالەکسییە نوێیەکاندا، بە شێوەیەک کە بەرزترین نرخی مۆبایلەکە دەگاتە 1,599$. بەو نرخە، مۆبایلەکە بە ڕامی 16 گێگابایت و بیرگەی 512 گێگابایت و تایبەتمەندی زۆر بەرزەوە بەدەست دەهێنیت.\nهەر لەگەڵ ڕاگەیاندنی گالەکسییە نوێیەکاندا، سامسۆنگ مۆبایلی چەماوەیی Galaxy Z Flip ـیشی ڕاگەیاند، نرخی مۆبایلەکە 1,380$ ـە و لە ڕێکەوتی 14 ـی ئەم مانگەدا بەردەست دەکرێت. تەنانەت نرخی مۆبایلی چەماوەیی Razr ـی Motorola ـیش 1,499$ ـە. هێشتا نرخی مۆبایلی Galaxy S20 Ultra لە هەر دوو مۆبایلە چەماوەییەکە زیاترە!\nبەڵام لە ڕووی تایبەتمەندییەکەوە، مۆبایلی Galaxy S20 Ultra بە شایەنی ئەو نرخە دەزانین، چونکە لە ئێستادا هیچکام لە مۆبایلە کارکردووەکانی ئەندرۆید، خاوەن هەمان تایبەتمەندییەکانی مۆبایلەکەی سامسۆنگ نین.\nمۆبایلی Galaxy S20 Ultra خاوەن پڕۆسێسەری Snapdragon 865 یاخود Exynos 990 و ڕامی 12 و 16 گێگابایت و بیرگەی 128 و 512 گێگابایت و کامێرای 108 مێگاپێکسڵییە. لە ئێستادا بەردەستە بۆ کڕین بە شێوەی پێشوەختە و لە ڕێکەوتی 13 ـی مانگی داهاتوودا بەردەست دەکرێت. بیستۆکی بێوایەری +Samsung Galaxy Buds لە کاتی کڕینی مۆبایلەکە بە شێوەی پێشوەختە بوونی دەبێت بە خۆڕایی.\nتاگەکان Samsung Samsung Galaxy S20 Samsung Galaxy S20 Ultra سامسۆنگ گالەکسی ئێس ۲٠ مۆبایل هەواڵ


تره‌مپ: ئێران چه‌كی ئه‌تۆمیی به‌ده‌ست ناهێنێت\nله‌كۆنفرانسی رۆژنامه‌وانیشی له‌گه‌ڵ ئه‌نگێلا مێركڵ راوێژكاری ئه‌ڵمانیا، سه‌رۆكی ئه‌مریكا ته‌ئكیدی كرده‌وه كه ئێران چه‌كی ئه‌تۆمی به‌ده‌ست ناهێنێت.\nله‌و كۆنفرانسه رۆژنامه‌وانیه‌دا دۆناڵد تره‌مپ، سه‌رۆكی ئه‌مریكا رایگه‌یاند: باسی ئه‌وه ناكات ئایا هێزی سه‌ربازیی به‌كار ده‌هێنێت دژی ئێران یان نا، به‌ڵام دڵنیایی ده‌دات كه ئێران ناتوانێت چه‌كی ئه‌تۆمی به‌ده‌ستبهێنێت.\nبڕیاره رۆژی 12ی مانگی ئایاری داهاتوو دۆناڵد تره‌مپ، سه‌رۆكی ئه‌مریكا دوا بڕیاری ئیداره‌كه‌ی بدات له‌باره‌ی رێككه‌وتنه ئه‌تۆمیه‌كه‌ی وڵاتانی پێنج كۆ یه‌ك له‌گه‌ڵ ئێران كه له 2015 ئیمزا كرا.


لەمەودوا شۆفێرەكانی هەرێم دەتوانن بچنە ئێران و سووتەمەنی هاوردە بكەن | تۆڕی هەواڵی سلێمانی\nHome›ئابووری›لەمەودوا شۆفێرەكانی هەرێم دەتوانن بچنە ئێران و سووتەمەنی هاوردە بكەن\nلەمەودوا شۆفێرەكانی هەرێم دەتوانن بچنە ئێران و سووتەمەنی هاوردە بكەن\nمەرزی باشماخ- فۆتۆ عەلی حەمە سەعید\nدوای ئەوەی ماوەی زیاد لە شەش مانگە بەهۆی بڵاوبوونەوەی ڤایرۆسی كۆرۆنا ڕێگە بە چوونی شۆفێرانی هەرێم نەدەدرا بۆ ڕۆشتنیان بۆ ئێران و هاوردەكردنی سوتەمەنی، بەڵام لە ئەمڕۆوە ئەو ڕێگرییە نەماوە و شۆفێرانی هەرێم بە بێ دانانی هیچ جۆرە باجێك دەچنە دیوی ئێران بۆ هێنانی سوتەمەنی ئەمەش هەلێكی كاری زیاتر دەڕەخسێنێت.\nئیسماعیل عەلی ئاغا، لێپرسراوی ڕاگەیاندن و پەیوەندییەكانی مەرزی نێودەوڵەتی باشماخ بە SNNی ڕاگەیاند: دوای كۆبوونەوەی بریكاری وەزیری ناوخۆ كە بە نوێنەرایەتی ( قوباد تاڵەبانی) لەگەڵ لایەنی ئیرانی كۆبوویەوە، وێڕای چارەسەركردنی گرفتی شۆفێرانی گواستنەوەی سوتەمەنی هەرێم، لە هەمان كاتیشدا لە ئەمڕۆوە بە گرتنە بەری چەند ڕێو شوێنێكی ئیداری شۆفێرانی هەرێم دەتوانن بڕۆنە دیوی ئێران و سوتەمەنی هاوردە بكەن بە بێ ئەوەی لایەنی ئێرانی بڕی 500 دۆلاریان لێوەر بگرێت وەك پێشتر پەیرەو دەكرا پێش سەرهەڵدانی ڤایرۆسی كۆرۆنا.\nئاماژەی بەوەشكرد، هاوشێوەی شۆفێرانی ئێرانی شۆفێرانی هەرێمیش بۆیان هەیە بچنە دیوای ئیران و سوتەمەنی هاوردە بكەن كە ماوەی زیاد لە شەش مانگە بەهۆی بڵاوبوونەوەی ڤایرۆسی كۆرۆنا ڕۆشتنی شۆفێرانی هەرێم قەدەغەكرابوو، هاوكات شۆفێرانی هەرێم لەلایەن كونسوڵگەری ئێرانییەوە ڤیزای شەش مانگی یان پێ دەدرێت بۆ ئەوەی بەردەوامبن لە كاركردن.\nلێپرسراوی ڕاگەیاندن و پەیوەندییەكانی باشماخ، ئەوەشی خستەڕوو، ئەم ڕێككەوتنەی كە لە نێوان لایەنی هەرێم و لایەنی ئێرانی كراوە هۆكارێكە بۆ ئەوەی دەرفەتی كاری زیاتر بۆ شۆفێرانی هەرێم بڕِەخسێت، بۆ ئەومەبەستەش بەڵێن لە لایەنی ئێرانی وەرگیراوە كە كارئاسانی بۆ شۆفێرانی هەرێم بكەن.\nتەندروستی سلێمانی: بایکۆتی پزیشکان و کارمەندانی تەندروستی کاریگەری زۆر خراپی هەبووە\nگرنگترین مانشێتی ئەمڕۆ سێشەممە 13/10/2020ی رۆژنامە وەرزشییەکانی ئیسپانیا\nئاماری هاتووچۆی ئۆتۆمبێلی بارهەڵگر لە مەرزی باشماخ بڵاو دەکرێتەوە\nراوێژکاری کازمی رێژەی قەرزەکانی ناوخۆ و دەرەوەی عێراق ئاشکرا دەکات\nوتەبێژی نوێی هاوپەیمانیی نێودەوڵەتی لە عێراق دیاریکرا\nپێنتاگۆن: ئێران هەڕەشەیە بۆ سەر وڵاتانی دراوسێی\nپێکهاتەی مانچستەریونایتد و مانچستەرسیتی بۆ یاری ئەمڕۆ\nپەرلەمانتارێکی عێراق: بەغدا و هەولێر گەیشتوونەتە رێککەوتن لە سەر دۆسیە هەڵپەسێردراوەکان\nپۆلیسی كه‌ركوك دووبارە داوای ده‌ستگیركردنی سه‌رحه‌د قادر ده‌كات\nحزبه كوردستانییه‌كان دژى عه‌ره‌ب و توركمانه‌كان هه‌ڵوێستى خۆیان ده‌ربڕى و داوا ده‌كه‌ن سزابدرێن\nعێراق، 2200 کەس تووشی کۆرۆنا بوون و 79 کەسیش گیانیانلەدەستدا\nسوید دۆسێی کوژرانی ئۆڵف پاڵمە سەرۆکوەزیرانی پێشووتری وڵاتەکەی داخست


خوەر نیشان - باسێک سەبارەت بە فەرهەنگی وشەی کوردیکا ، بەرهەمی ئاکۆ جەلیلیان میوان بەرنامە : د. فەرهاد عێزەتی زادە 27 / 4 / 2018 خوەر نیشان - یادی ٧٥ ساڵەی دامەزرانی یەکیتی لاوانی دێموکراتی رۆژهەلاتی کوردستان میوانانی بەرنامە : خاتوو جیهان بێتووشی . کاک پێشەوا عەزیزپوور ، کاک نادر ئیلامی 13 / 4 / 2018 خوەر نیشان - ئێدامکردنی پێشوا وهۆکارەکانی درێژە کێشانی رێبازەکەی میوانی بەرنامە : د.گوڵمراد مرادی کەسایەتیی سیاسی 30 / 3 / 2018 خوەر نیشان دۆخی ئێستای جوڵانەوەی ژنان لە ئێران میوانی بەرنامە : خاتوو ناهید حوسەینی چالاکی ژنان 16 / 3 / 2018 خوەر نیشان - شەهید کرانی ئەندامێکی حدک لە زیندانی ئیلام میوانی برنامە ; کاک عەلیرەزا مەلەکشاهی پێشمەرگەی حیزبی دێموکراتی کوردستان 7 / 3 / 2018


هاوپه‌یمانیی نێوده‌وڵه‌تی: هه‌زارو 139 مه‌ده‌نی له‌هێرشه ئاسمانییه‌كانماندا كوژراون\nهاوپه‌یمانیی نێوده‌وڵه‌تیی دژی داعش ڕایگه‌یاند: له ماوه‌ی شه‌ڕی داعشدا زیاترله هه‌زار هاووڵاتیی مه‌ده‌نی له هێرشه ئاسمانییه‌كانی هاوپه‌یمانییه‌كه‌دا كوژراون. هه‌ندێك ڕێكخراویش ده‌ڵێن: ئه‌و ئاماره نادروسته و زیاتر له حه‌وت هه‌زار مه‌ده‌نی له هێرشه‌كانی هاوپه‌یماناندا كوژراون.\nهاوپه‌یمانیی نێوده‌وڵه‌تیی دژی داعش، له ڕاپۆرتێكدا بڵاویكرده‌وه "له دوای هاتنی داعش و ده‌ستپێكردنی چالاكییه‌كانی هاوپه‌یمانییه‌كه له دژی ئه‌و ڕێكخراوه له ساڵی 2014، به‌هۆی هێرشه ئاسمانییه‌كانه‌و تا ئێستا هه‌زار و 139 هاووڵاتیی مه‌ده‌نی له عێراق و سووریا كوژراون".\nبه‌پێی ڕاپۆرته‌كه، "هاوپه‌یمانیی نێوده‌وڵه‌تی له ماوه‌ی شه‌ڕی داعشدا 31 هه‌زار و 406 هێرشی ئاسمانیی ئه‌نجام داوه".\nهه‌روه‌ها ئاماژه‌ی به‌وه كردووه "هێرشه‌كانی هاوپه‌یمانییه‌كه له عێراق و سووریا، بووه‌ته هۆی ڕزگاركردنی نزیكه‌ی هه‌شت ملیۆن هاووڵاتیی مه‌ده‌نی له ده‌ستی داعش".\nبه‌ڵام هه‌ندێك له ڕێكخراوه‌كان ئه‌و ئامارانه‌ی هاوپه‌یمانیی نێوده‌وڵه‌تی به نادروست له‌قه‌ڵه‌م ده‌ده‌ن. ڕوانگه‌ی سووری بۆ مافه‌كانی مرۆڤ ڕایگه‌ده‌یه‌نێت "له ماوه‌ی شه‌ڕی داعشدا زیاتر له حه‌وت هه‌زار هاووڵاتیی مه‌ده‌نی به‌هۆی هێرشه‌كانی هاوپه‌یمانانه‌وه كوژراون".\nهه‌روه‌ها ڕێكخراوی ئێرواڕس ئاماژه به‌وه ده‌كات "ژماره‌ی ئه‌و هاووڵاتییه مه‌ده‌نییانه‌ی له عێراق و سووریا به‌هۆی هێرشی هاوپه‌یمانانه‌وه كوژراون، له نێوان حه‌وت بۆ 11 هه‌زار كه‌سدایه".


راگەیاندنەکانی ئێران چۆن باسی هەڵبژاردنی پەرلەمانی کوردستان دەکەن؟\nYou are at:Home»تەوەر»هەواڵ»تایبه‌ت»راگەیاندنەکانی ئێران چۆن باسی هەڵبژاردنی پەرلەمانی کوردستان دەکەن؟\nBy nuche.net on\t 2018/10/01 تایبه‌ت, شیکاری, کوردستان, گرنگ\nهەڵبژاردنەکانی هەرێمی کوردستان، بۆتە جێی باسی بەشێک لە میدیاکانی وڵاتانی دەوروبەر و جیهان. هەریەکەیان بەپێی سیاسەتی وڵاتەکەی ئاماژە بە دۆخی ئەم هەڵبژاردنە دەکەن.\nرۆژی ٣٠-٩-٢٠١٨، لە هەرێمی کوردستان هەڵىژاردنی گشتی بۆ پەرلەمانی کوردستان بەڕێوەچوو. بەپێی ئەنجامە نافەرمییەکان پارتی دیموکراتی کوردستان، یەکەمی کوردستانی بەدەستهێناوە.\nماڵپەڕی شەفەقا، لە هەواڵێکدا نوسیویەتی، ئەنجامە نافەرمی و سەرەتاییەکانی دەریدەخەن، کە پارتی دیموکراتی کوردستان بە سەرۆکایەتی مەسعود بارزانی، بە مسۆگەرکردنی ٤٢ کورسی، سەرکەوتنی خۆی مسۆگەر کردووە. ئەمە لە کاتێکدایە کە یەکێتی نیشتمانی کوردستان، ٢٤ کورسی مسۆگەر کردووە.\nبە گوێرەی راپۆرتەکەی شەفەقنا، پارتی دیموکراتی کوردستان بەرامبەر بەو رکابەری دێرینەی خۆی واتا یەکێتی نیشتمانی کوردستان، سەرکەوتنی بە دەست هێناوە.\nشەفەقنا ئەوەش دەخاتە روو، کە سەرباری ئەم ئەنجامە سەرەتاییانە، یەکێتی نیشتمانی پێیوایە، لە هەڵبژاردنی پەرلەمانی هەرێمەکە، ساختەکاری و تەزویر کراوە و ئەنجامەکەکانی رەتدەکاتەوە.\nئاژانسی هەواڵی میهر، کە نزیکە لە سوپای پاسداران و دەزگا ئەمنییەکانی ئەم وڵاتە، لە راپۆرتێکدا دەڵێت، تاکو ئێستا پارتی دیموکراتی کوردستان، پێشەنگە و ئەم پارتە کە مەسعود بارزانی سەرۆکایەتی دەکات. پێدەچێ ٤٢ کورسی بە دەست بهێنێ.\nئاژانسی هەواڵی میهر، ئاماژە بەوەش دەکات کە پێدەچێ یەکێتی نیشتمانی کوردستان، ٢٤ کورسی مسۆگەر بکات. میهر ئاماژەی بە لێدوانی بەرپرسانی یەکێتی داوە، کە ئەنجامەکانی ئەم هەڵبژاردنە بە فەرمی ناناسن.\nئاژانسی میهر لە راپۆرتێکی دیکەدا، ئاماژەی بە لێدوانێکی گوتەبێژی یەکێتی نیشتمانی کوردستان کردووە، کە بە سەرنجدان بە تەزویر و ساختەکەری لە چەند بنکەیەکی دەنگدان، رایگەیاندووە پێویستە یەکێتی ئەنجامەکانی قبوڵ نەکات. ئەم راپۆرتە بە مانشێتی”یەکێتی نیشتمانی کوردستان: ئەنجامەکانی هەڵبژاردن بە فەرمی ناناسین” لە سەر پێگەی میهر بڵاو بۆتەوە.\nئاژانسی هەواڵی ئیسنا، لە بارەی هەڵبژاردنەکانی پەرلەمانی کوردستان، ئاماژەی بە رێژەی بەشداری دانیشتوانی هەرێمی کوردستان کردووە و دەڵێت، رێژەی بەشداری ٩٦.٥٧% بووە.\nئیسنا ئاماژەی بەوە کردووە، کە ئەم رێژەیە هەمو ئەو ناوچانە دەگرێتەوە کە تیایدا هەڵبژاردن بەڕێوە چووە.\nبە گوێرەی ئاژانسی هەواڵی ئیسنا، رێژەی بەشداری لە شارەکانی هەرێمی کوردستان بەم شێوە بووە\nهەولێر ٥٨.٥٨،سلێمانی ٥٣.١،دهۆک ٦١.٨٧ و هەڵەبجە ٦٠.٩٠%\nئیسنا هەروەها رایگەیاندووە، ٣ ملیۆن کەس لە دانیشتوانی هەرێمی کوردستان مافی دەنگانیان هەیە.\nسایتی تەسنیم، کە سەر بە سوپای پاسدارانی ئێرانە، لێکدانەوە و شرۆڤەی بۆ ئەم هەڵبژاردنە پەرلەمانیە کردووە و دەڵێت، هەڵبژاردنی پەرلەمانی هەرێمی کوردستان لەو رووەوە گرنگە کە حزبەکان بە وئەنجامە گەیشتوون، لە دوای رێفراندۆم بۆ پرسی سەربەخۆیی هەرێمی کوردستان، دەبێ لە نێو خۆیاندا دەست بدەنە پاکسازی.\nسایتی تەسنیم، لەم بارەوە را و بۆچوونی محمد علی الحکیم، شرۆڤەکارێکی عێراقی وەرگرتووە، کە پێیوایە ئەم هەڵبژاردنە لە دوو رەهەندەوە جێی سەرنج و گرنگە، یەکەم، دەبێ ژوورەکانی فکر لە هەرێمی کوردستان، لە دوای ریفراندۆم بەوە رازی بن، کە لە ژێر ئاڵای عێراق درێژە بە ژیانی سیاسی خۆیان بدەن. دووەم ئەوەی کە هەل ومەرج و هەڵکەوتەی جوگرافی و سیاسی هەرێمەکە رێگە بە جیابوونەوە لە عێراق نادات. لەم رووەوە دەبێ ئەم هەڵبژاردنانە دۆخێکی نوێ بهێنێتە ئاراوە، کە بەو پێیە حزبەکان هەوڵی پڕکردنەوەی بۆشاییەکان بدەن و سەرلەنوێ باری سیاسی هەرێمەکە رێک بخەنەوە.\nپێگەی فەرمی کەنالی العالم، لە بابەتێکدا ئاماژەی بەوە کردووە، کە سەرباری ئاسانکاریەکان بۆ بەڕێوەچوونی هەڵبژاردن ،لە هەولێرو دهۆک بە شێوەی جددی پێشوازی لە دەنگدان نەکراوە و تەنها دانیشتوانی گوندەکان و شارۆچکەکان بە شێوەی عەشیرەتی بەشدارییان لەم هەڵبژاردنانە کردووە.\nبە گوێرەی پێگەی العالم، دەنگدەران بە هیوان لە رێگەی بەشداریکردن لە هەڵبژاردنەکانی پەرلەمان،هەوڵی گۆڕینی باری گوزەران وداهاتی خۆیان بدەن لە دۆخیک کە هەرێمەکە دوو ساڵە لە گەڵی روو بە رووە، ئەویش باری خراپی داراییەکەیەتی.


راسته توركیا كێشه‌ی له ته‌ك په‌كه‌كه‌دایه\n2021/05/02 - 02:05 | 95 جار بینراوە\nزۆر جار ئێمه زیاتر له خۆیان له مرۆڤه‌كان داوا ده‌كه‌ین ، ده‌ڵێین ره‌نگه له پڕێكدا وه‌ڵامی گورچكبڕی نه‌یارو ناحه‌زان بده‌نه‌وه‌و ئێمه‌ش له‌و هه‌موو ره‌خنه‌و سه‌رزه‌نشته په‌شیمان بینه‌وه ، به‌ڵام واده‌رناچێ ، توركیای عوسمانی چاوی جگه له تورك و به كرێگیراوی تورك كه‌سی تری نابینی ، ئه‌وه‌بۆیه وه‌ك سه‌گی هار هه‌ڵبه‌ت به ناوی دینیشه‌وه كوشت و بڕی هه‌مووانی ده‌كرد له رۆژئاواو رۆژهه‌ڵات ، توركیای عوسمانی له 14ی كانونی یه‌كه‌می 1914شێخ عه‌بدولسه‌لام بارزانی براگه‌وره‌ی مه‌لا مسته‌فای له موسڵ له دار دا ، عه‌بدولسه‌لام نه‌په‌كه‌كه بوو نه په‌كه‌كه هه‌بوو ئه‌و ده‌م ، به‌ڵام ئه‌و كه‌وی نه‌بوو ، هه‌ژار له پیاهه‌ڵدانی بارزانیه‌كان و ئه‌و سه‌رده‌مه‌دا بۆ بارزانی ده‌نوسێ :\nنۆمانگه له به‌ر مه‌مكان بوو\nدایكی یه‌خسیری توركان بوو\nئێ ده‌بوو سه‌رۆكی حكومه‌تی هه‌رێمی كوردستان گوتبای تورك فاشیانه بیر ده‌كه‌نه‌وه په‌كه‌كه هه‌بێت یان نا ئه‌وان كورد ده‌كوژن چونكه " به خته‌وه‌ر ئه‌وكه‌سه نیه بڵێ كوردم " سه‌رۆكی حكومه‌ت ئه‌وه‌ی نه‌وت ، به‌ڵام راستیه‌كه‌ی ووت، راستی رق بوونی توركیا له په‌كه‌كه نه‌ك ئه‌وانی دی ئه‌وه‌ش له به‌ر ئه‌وه‌ی په‌كه‌كه نوێنه‌رایه‌تی هێڵی خاوه‌ندارێتی له كورد بوون و ئاینده‌ی كورد ده‌كات ، ئه‌مه ناكاته ئه‌وه‌ی ره‌خنه‌مان له په‌كه‌كه نه‌بووبێت ، به تایبه‌ت له دۆخێكا كه هێشتا په‌روه‌رده نه‌یتوانیوه خیانه‌ت بنبڕ بكات ، نمونه ئه‌و ترازان و هه‌ڵاتن و خۆ فرۆشتنانه تا ده‌گاته نمونه‌ی عوسمان ئۆچئالان ، له گه‌ڵ ئه‌وه‌شدا په‌كه‌كه ئه‌مڕۆ چقڵی چاوی فاشیزمه‌و توركیا كێشه‌ی له گه‌ڵی هه‌یه ، ئێ خۆ توركیا كێشه‌ی له ته‌ك ئه‌و "توركه شاخاویانه"دا نیه كه موونه‌رم و گوێڕایه‌ڵن .\nتوركیا رقی له كوردێك نیه شه‌رم له كوردبوونی خۆ بكات و به په‌كه‌كه بڵێت تیرۆریست و له به‌رده‌م مزگه‌وتی ئامه‌د دوعا بۆ سوڵتانه روته‌ی عوسمانی نوێ بكات ، رقی له كوردێك نیه بۆی گرنگ نه‌بێت زمان و جیاوازی و خاك و نه‌ته‌وه‌ی هه‌یه‌و له ته‌قسیم خزمه‌تی فاشیزم بكات ، رقی له كوردێك نیه نه‌وتی به هه‌ڕاج بداتێ و ده‌ستی بۆ یه سنگه‌وه بگرێت ، ئێ بۆ رقی له‌و كورده بێت ، ئه‌ی بۆ رقی له په‌كه‌كه نه‌بێت كه نایه‌وێت كورد راده‌ستی فاشیزم بكات ، په‌كه‌كه شایانی ئه‌و رقه‌ی توركیایه راسته چونكه ئه‌گه‌ر په‌كه‌كه نه‌بێت كوردستان ده‌بێته مۆڵگه‌یه‌كی گه‌وره‌ی توركی فاشی و ئاكه‌په باجی په‌ڕینه‌وه‌ی سه‌ر پردی ده‌لالیشمان لێده‌سێنێت .\nژمارەی سەردان 353,846 ژمارەی میوان 33


کەنەکە: کێشەکان چارەسەر نەکرێن دەبێتەهۆی پێکدادانی ناوخۆیی – کوردی – RojNews.News\nکەنەکە: کێشەکان چارەسەر نەکرێن دەبێتەهۆی پێکدادانی ناوخۆیی\n23/06/2020 - 7:41:44 am\nدووشەممە, 20 أبر 2020 – 09:02 ڕۆژنیوز – ناوەندی هەواڵەکان\nکۆنگرەیەی نەتەوەیی کوردستان- کەنەکە، نامەیەکی کراوەی بۆ هەریەکە لە، نێچیرڤان بارزانی سەرۆکی هەرێمی کوردستان، مەسرور بارزانی سەرۆکی حکومەتی هەرێمی کوردستان، مەسعود بارزانی سەرۆکی پارتی دیموکراتی کوردستان، لاهور شێخ جەنگی، بافڵ تاڵەبانی هاوسەرۆکانی یەکێتی نیشتمانی کوردستان، بەسێ هۆزات، جەمیل بایک هاوسەرۆکانی کۆما جڤاکێن کوردستان- کەجەکە، نارد.\nلە پەیامەکەدا کەنەکە ڕایگەیاند: لە چەند رۆژی رابردوودا لە زینی وەرتێ کێشەیەکی مەترسیدار لە نێوان هێزەکانی پارتی دیموکراتی کوردستان و یەکیتی نیشتمانی کوردستان درووست بوو، دوای ئەوەش کێشە لە نیوان هێزەکانی هەپەگە و پارتی دیموکراتی کوردستان دەرکەوت، ئەو کێشانە ئەگەر چارەسەر نەکرێن، ئەشێ ببنە هۆکاری پێکدادانی ناوخۆیی.\nڕاشیگەیاند:”دوژمنی سەرەکیی کە دەوڵەتی تورکیایە، هەر لە ئێستاوە سوودی لەو دەرفەتە بینوە، ناوچەکە بۆمبباران دەکات و ناکۆکییەکان قووڵتر دەکاتەوە، دەوڵەتی تورکیا ماوەیەکی درێژە دەستی خستۆتە باشووری کوردستانەوە، هەر ساڵەی شوێنێکی دی لە خاکی باشوور داگیر دەکات و بنکە سەربازییەکانی خۆی لێ دادەمەزرێنێت، پیلانی تورکیا نەهێشتنی هەموو دەستکەوتەکانی کوردە، پێویستە هەموو هێزە کوردستانییەکان ئەو راستییە ببینن و لە دژی ئەو داگیرکارییە هەڵوێست بگرن”.\nکەنەکە دەڵێت، پێویستە گەل، سیاسەتمەدار، رێکخراوەکانی کۆمەڵگەی مەدەنی، هونەرمەند، رۆشنبیر و ئەکادیمیکار، خاوەنی بەرپرسیارێتیی مێژووی بین و دەستپێشخەربن بۆ نەهێشتنی ئاڵۆزییەکان، دەشڵێن:”هیچ گومان لەوەدا نییە کە پاراستنی سنوورەکانی هەرێمی کوردستان، ئەرک و بەرپرسیارێتی حکومەرتی هەرێمە، پارتە سیاسییەکانی هەموو کوردستانیش، حکومەتی هەرێم بە هی خۆیان دەزانن، حوکمداری و پاراستنی هەرێمیش بە کارێکی رەوا دەزانن و پشتگیریی دەکەن”.\nکەنەکە هەموو لایەنەکان بە بەرپرسیاریی دۆخەکە دەزانێت و داوایان لێدەکات، کە ناکۆکییەکان بخەنەلاوە و کێشەکان بە گفتوگۆ چارەسەر بکەن.\nبەپێی ڕاگەیەندراوەکەی کەنەکە، گەل داوای یەکێتی و یەکڕیزی لە ئەوان دەکەن و بە هیچ شێوەیەک شەڕێکی ناوخۆیی قبوڵ ناکەن، “ئێمە وەک خەڵکی کوردستان، نابێ سەنگەر لە بەرامبەر یەکتر بگرین، پێویستە ئێمە پێکەوە سەنگەر لە بەرامبەر دوژمنانمان بگرین، تا بتوانین بەرژەوەندی و دەستکەوتەکانمان بپارێزین”.\nکەنەکە وەها بەردەوامیی بە پەیامەکەی دەدات:”بەر لە هەرشتێک، داواکارین ئەو هێزانەی براونەتە زینی وەرتێ، بکشێنرێنەوە بۆ شوێنەکانی پێشوویان، هەروەها شەڕی میدیایی بەرامبەر یەکتر رابگیرێت، ئێمە بەو هیوایەوە داوا لە حکومەتی هەرێم، پارتی دیموکراتی کوردستان، یەکێتی نیشتمانی کوردستان و کۆما جڤاکێن کوردستان دەکەین، هەرچی زووتر دەست بە دیالۆگ بکەن و کێشەو ئاڵۆزییەکان چارەسەر بکەن”.\nجێگیركردنی هێزی سەربازیی لەزینی وەرتێ دڵەڕاوكێی لای هاوڵاتیانی ئەو سنوورە دروستکردووە\nکەرکوک، داعش لە سێ قۆڵەوە هێرشیان کردە سەر هێزە عێراقییەکان


شاسوار عەبدولواحید سەرۆکی جوڵانەوەی نەوەی نوێ دەستگیرکرا\nدوای ئەوەی بڕیاری دەستگیركردن بۆسەرۆكی جولانەوەی نەوەی نوێ دەرچوو ، ئەمڕۆ چووە بەردەم دادوەر و لێكۆڵینەوەی لەئێستاشدا شاسوار عەبدالواحید دەستبەسەر كرا .\nسەرۆكی جوڵانەوەی نەوەی نوێ لەلاپەرەی تایبەتی خۆی لە تۆی كۆمەڵایەتی فەیسبوك ئاشكرای كردوە، وەك چۆن پێشتر چوەتە بەردەم دادگا و سڵیان نەكردۆتەوە، نیوەڕۆی ئەمڕۆش 16-5-2019 دەچێتە بەردەم دادگا، ئەوەی ئێمە و هاوڕێكانمان دەیچێژین، باجی هەڵوێستەكانمانە، نەك باجی هەڵە، زۆرێك هەن هەڵەی گەورە و تاوانی گەورەیان ئەنجامداوە، بەڵام ئازادانە دەسوڕێنەوە لەم وڵاتەدا.\nدوای ئەوەش چوە بەردەم دادوەر سەرۆكی چولانەوەی نەوەی نوێ لیكۆڵینەوەی لەگەل كراو دواتر دەستبەسەركراو برواتە شوێنێكی تایبەت.\n1243 جار بینراوە


ماڵپەری فیردەوس | حوکمی خوێندنەوەی سورەت فاتیحە لە تەعزییە ؟\nسەردێری پرسیار:حوکمی خوێندنەوەی سورەت فاتیحە لە تەعزییە ؟\nبەرواری دانان :2018-10-04 کۆدی پرسیار:241\nپرسیار // ئایا دروستە سورەت فاتحە لە تەعزیە بخوێندرێتەوە ؟\nوەلام // زانایان دەلێن ئەھلی سونە ھیچ شتێک ناکات ئیلا بەلگەی ھەیە ، وە کردەوە ناکات بێ زانست چونکە ئەسل لە عیبادەت ڕاوەستانە ئیلا بەلگە ھەبێت ، خوێندنەوەی فاتحە لە تەعزیە حەڕامە و بیدەعەیە چونکە :\n(١) ھیچ بەلگە نەھاتوون بۆ خوێندنەوەی سورەت فاتحە لە تەعزیە ، وە ئەسل لە عیبادەت کردن ڕاوەستانە ئیلا بەلگە ھاتبێت .\n(٢) ئەگەر خێر بوایا و شتێکی باش بوایا ئەوانەی پێش ئێمە دەیانکرد .\n(٣) پێغەمبەر سەلامی خوای لێ بێت دەفەرمووێت : (( من عمل عملًا ليس عليه أمرنا فهو رد) رواه البخاري (2697) ومسلم (1718) .\nواتە : ھەر کەسێک کردەوەیەک بکات فەرمانی ئێمەی لەسەر نەبێت ڕەت دەکرێتەوە .\nکەواتە کردەوە قبول نابێت و شەرع بەمە ڕازی نییە ، بەلکو فەرموودەی تر ھاتووە وەسفی بیدعەی کردووە بە گومڕای .\nابن کثیر ڕەحمەتی خوای لێ بێت دەفەرمووێت : (( ئەھلی سونە دەلێن ھەر وتە و کردەوەیەک لە ھاوەلان جێگیر نەبووبێت ئەوا بیدعەیە ، چونکە ئەگەر خێر بوایا ئەوا پێشی ئێمە دەکەوتن ، چونکە ھیچ خێرێکیان پشت گوێ نەخستووە ئیلا دەست پێشخەریان لێ دەکرد . )) "تفسير ابن كثير" (7/278-279) .\nابن عثیمن ڕەحمەتی خوای لێ بێت دەفەرمووێت : (( خوێندنەوەی سورەت فاتحە لە تەعزییە بیدعەیە ، ھەرگیز پێغەمبەر سەلامی خوای لێ بێت سەرەخۆشی نەکردووە بە فاتحە خوێندنەوە و سورەتی تری قورئان . )) "مجموع فتاوى ورسائل ابن عثيمين" (13/1283) .\nئەھلی سونە عیبادەت ناکات ھەتا بەلگەی نەبێت یان ھەتا دەپرسێت بەلام ئەھلی بیدەعە عیبادەت دەکات ئینجا ھەیە ناپرسێت و ھەیە دەپرسێت و وە دوای پرسین و زانین لەوە کە ھیچ فەرموودەی لەسەر نییە ھەر بەردەوام دەبێت .\nگومانی تێدا نییە موسلمان ئەگەر شوێن قورئان و سونەت بکەوێت بەسە بۆی ، یەکێک لە ھاوەلان خوا لێی ڕازی بێت دەلێت : شوێن قورئان و سونەت بکەون و شت دامەھێنن لە دیندا چونکە ئەمە بەسە بۆ ئێوە .


بزوێنەری ئۆتۆمبێل چۆن بكوژێندرێتەوە ؟؟\nHanah Hawramy 23/09/2018 - 08:50 بڵاوکراوەتەوە لە هەواڵ/ئۆتۆمبێل\nلەكاتێكدا ئۆتۆمبێل ماوەی چەند كاتژمێرێك بەبەردەوامی بڕوات، هەموو پارچەكانی بزوێنەر گەرم دەبن و خێرایی خولانەوەی پارچەكانی ناو بزوێنەرەكە بەتایبەتی پستۆنەكان زۆر زیاد دەكات، ئەوەش وادەكات بزوێنەر پێویستی زیاتری بە ڕۆن هەبێت، هاوكات پێویستی زیاتری بە ساردكردنەوە هەبێت، ئەوەش لەكاتی ڕۆیشتنی زۆر‌و گەرمبوونی زیاتردا وەك پێویست نابێت، بەڵكو پێویستە لەكاتی وەستانی ئۆتۆمبێلدا ماوەی چەند خولەكێك بزوێنەر ئیش بكات، بۆ ئەوەی وەك باسكرا ڕ‌وونی بزوێنەر بتوانێت بەباشی هەموو پارچەكان چەور بكات، هاوكات ئەو بەشانەی ئەركیان ساردكردنەوەی بزوێنەرە، بتوانن بزوێنەرەكە سارد بكەنەوە، ئەگەر وانەبێت بەهۆی ئەو گەرمیە زۆرەی لەناو بزوێنەردا دەمێنێتەوە، دەبێتە هۆی داخورانی زووتری پارچەكانی ناو بزوێنەر.\nلەبەر ئەو هۆیانە ئەندازیاران و شارەزایانی بواری دروستكردنی ئۆتۆمبێل ڕێنمایی دەكەن كەلەكاتی وەستانی ئۆتۆمبێل لەدوای ڕۆیشتنی ماوەی چەند كاتژمێرێك ڕاستەوخۆ بزوێنەر نەكوژێننەوە، بەڵكو لانی كەم دوو خولەك دوای وەستان بزوێنەر بكوژێننەوە.\nلەئێستاشدا چەند كۆمپانیایەك هەوڵیانداوە چارەسەر بۆ ئەو كێشەیە بدۆزنەوە، ئەوەش بەوەی پانكەی بەردەم ڕادێتەری ئۆتۆمبێل بەشێوەیەكی ئۆتۆماتیكی، چەند خولەكێك دوای كوژانەوەی بزوێنەر كار بكەن و دواتر بوەستن، بۆ ئەوەی ئەو زیانانەی باسكران بەر ئۆتۆمبێل نەكەوێت.


گەڕاوە لە مردن (فیلم) - ویکیپیدیا، ئینسایکڵۆپیدیای ئازاد\nگەڕاوە لە مردن (فیلم)\nگەڕاوە لە مردن\nئەلێخاندرۆ گۆنزالێز ئیناریتو\nنووسەر: مایکڵ پەنک\n٢٥ی کانوونی یەکەمی ٢٠١٥ویلایەتە یەکگرتووەکان\n٨ی کانوونی دووەمی ٢٠١٦جیھان\n١٣٥ میلیۆن دۆلار\nگەڕاوە لە مردن (بە ئینگلیزی The Revenant) فیلمێکی ئەمریکی ژیاننامەیی و کاوبۆییە دەرھێنراوە لەلایەن ئەلێخاندرۆ گۆنزالێس ئیناریتو. چیڕۆکی فیلمەکە لە نۆڤلەکەی مایکڵ پونک وەرگیراوە بەھەمان سەردێر. چیڕۆکی فیلمەکە ڕاستییە و باسی سەردەمی ھیندیە سوورەکان دەکات و بەتایبەتیش پیاوێکی لای سنوورەکانی ئەمریکا بەناوی ھیوگ گلاس. فیلمەکە لەنواندی ئەکتەران لیۆناردۆ دی کاپریۆ، تۆم ھاردی، ویل پۆلتەر و دۆمنھال گلیسنە.\nفیلمەکە بەشێوەیەکی سنووردار لە سینەماکانی ئەمریکا لە ٢٥ی کانوونی یەکەمی ٢٠١٥ بڵاو دەبێتەوە و بەشێوەیەکی فەرمی لە ٨ی کانوونی دووەمی ٢٠١٦ بڵاو دەبێتەوە.\nجگە لەوەش فیلمەکە لە ١٠ی کانوونی دووەمی ٢٠١٦ توانی سێ خەڵاتی گۆڵدن گڵۆب بباتەوە کە بریتین بوو لەخەڵاتی باشترین دەرھێنەر (ئەلیخاندرۆ گۆنزالێس) و باشترین ئەکتەر (لیۆناردۆ دی کاپریۆ) و باشترین فیلمی دراما. جگە لەوەش پاڵێوراو کرا بۆ ١٢ خەڵاتی ئۆسکار. توانی سێ دانەیان بباتەوە کە بریتی بوون: باشترین سینەماتۆگرافی (ئیمانوێل لۆبێزسکی)، باشترین دەرھێنەر (ئەلیخاندرۆ گۆنزالێز ئیناریتو)، و گرینگترینیان بۆ ئەکتەر (لیۆناردۆ دی کاپریۆ) بوو.\n٣ بەرھەم‌ھێنان و پەرەپێدان و کاری وێنەگرتن\nلە ساڵی ١٨٢٣، ھیوگ لاس (دی کاپریۆ) لەلایەن ورچێکەوە ھێرشی دەکرێتە سەر و لەلایان ھاوڕێکانیەوە بۆ مردن بەجێدەھێڵدرێت. دواتر ھاورێکانی ھەلدەستن بە دزینی سامانەکەی و کوشتنی کوڕە بچووکەکەی. ھیوگ بەزیندووی دەمێنێتەوە لەژیان و ٢٠٠ کیلۆمەتر بەپێ دەبڕێ و بەمەبەستی گەڕانەوە تۆڵەکردنەووە لەو پیاوانەی کە کورەکەیان کوشت و خیانەتیان لێکرد.\nلیۆناردۆ دی کاپریۆ لەڕۆڵی ھیوگ گلاس\nتۆم ھاردی لە ڕۆڵی جۆن فیتزگێرالد\nویل پۆلتەر لەڕۆڵی جیم بریجەر\nدۆمھۆڵ گلیسن لەڕۆڵی ئەندریو ھێنری\nبەرھەم‌ھێنان و پەرەپێدان و کاری وێنەگرتن[دەستکاری]\nقۆناغی پەرەپێدانی فیلمەکە لە ئوگەستی ٢٠٠١ دەستی پێکرد کاتێ ئاکیڤا گۆڵدسمان ھەڵسا بە کڕینەوەی مافی بەفیلم کردنی کتێبەکە. فیلمەکە وادانرا لەسەرەدا کە ئەکتەر ساموێل جاکسن ڕۆڵی سەرەکی تیادا ببینێ، دواتریش قسە ھەبوو کە ئەکتەر کریستیان بەیل ڕۆڵی سەرەکی دەبینێ. دواتر لە ئوگەستی ٢٠١١ دەرھێنەر ئەلێخاندرۆ ئیناریتو کاری دەرھێنانی فیلمەکەی خرایە ئەستۆی، و ھەروەھا ڕایگەیاند کە ئەکتەر لیۆناردۆ دی کاپریۆش ڕۆڵی سەرەکی دەبینێ لە فیلمەکەدا. کاری وێنەگرتنی فیلمەکە لە تشرینی یەکەمی ٢٠١٤ دەستی پێکرد لە ناوچە بەفراویەکانی ئەرجەنتیندا، زۆرجار بەھۆی سەختی و ساردی کەشی ئەو ناوچەیە زۆربەی ئەکتەرە لاوەکیەکان وازیان لە فیلمەکە دەھێنا یاخود دەردەکران. لیۆناردۆ لە لێدوانێکدا گوتی: سەخترین ڕۆڵی ژیانم ئەو ڕۆڵە بوو و ئەو دیمەنەش کە گۆشتی خاو دەخۆم و لەنێو سکی ئەسپەکەدا دەخەوم؛ و لە ئوگەستی ٢٠١٥ کاری وێنەگرتینی فیلمەکە بەکۆتا ھات.\nفیلمەکە سەرەتا دزەی کردە نێو سایتەکانی تۆرێنت و ئەمەش بووە ھۆی ئەوەی زیانێکی زۆر بەداھاتی فیلمەکە بگات و بەشێوەیەکی سنووردار لە سینەماکانی ئەمریکا لە ٢٥ی کانوونی یەکەمی ٢٠١٥ بڵاو بۆوە و بەشێوەیەکی فەرمی لە ٨ی کانوونی دووەمی ٢٠١٦ کەوتە سینەماکانەوە.\nوەرگیراو لە «https://ckb.wikipedia.org/w/index.php?title=گەڕاوە_لە_مردن_(فیلم)&oldid=906334»\nئەم پەڕەیە دواجار لە ١٩:٣٥ی ٧ی شوباتی ٢٠٢٢ نوێ کراوەتەوە.


پێشنیاز ده‌كرێت په‌رله‌مانێكی نه‌ته‌وه‌یی تایبه‌ت به كورد پێكبهێنرێت\nخه‌ندان ـ ره‌هێل سه‌مه‌د له‌چوارچێوه‌ی ئاماده‌كارییه‌كانی لیژنه‌ی ئاماده‌كاری كۆنگره‌ی نه‌ته‌وه‌یی كۆمسیۆنی كۆمه‌ڵگای ئازاد له نێویشیان لیژنه‌ی ژنان پێشنیازی پێكهێنانی په‌رله‌مانێكی نه‌ته‌وه‌یی تایبه‌ت به كورد ده‌كات، بۆ به‌دواداچونی بڕیاره‌كانی كۆنگره‌ی نه‌ته‌وه‌یی و ده‌ركردنی یاسای تایبه‌ت و چاره‌سه‌ر كردنی ئه‌و كێشه نه‌ته‌وه‌ییانه‌ی له‌نێوان پارچه‌كانی كوردستاندا هه‌یه. رابیعه حه ...\nئۆپۆزسیۆن: له په‌رله‌مانی كوردستان ناكشێینه‌وه\nخه‌ندان ـ سه‌رۆكی فراكسیۆنی یه‌كگرتووی ئیسلامی له په‌رله‌مانی كوردستان رایده‌گه‌یه‌نێت، ئه‌وان له په‌رله‌مانی كوردستان ناكشێنه‌وه، به‌ڵكو له سبه‌ینێ سێشه‌ممه (20ی ئابی 2013) ه‌وه، بایكۆتی دانیشتنه‌كان ده‌كه‌ن و ئه‌گه‌ر كۆبوونه‌وه‌یه‌ك زۆر گرنگ و چاره‌نوسساز نه‌بێت به‌شداری تێدا ناكه‌ن. عومه‌ر عه‌بدولعه‌زیز، سه‌رۆكی فراكسیۆنی یه‌كگرتووی ئیسلامی كوردستان به (خه‌ندان) ی راگه‌یاند: له‌دوای 30ی حوزه‌یرانی ...\nوەفدێکى نشینگەى بەریتانیا سەردانى نشینگەى سلێمانى دەکەن\nكتب في: 2013/08/13\nبە مەبەستى دروستکردنى هەماهەنگى نێوان وڵاتى بەریتانیاو هەرێمى کوردستان و لەنزیکەوە بە ئاگابوون لە کارو بارى ناو بەڕێوەبەرایەتى نشینگە وە وەفدێکى بەریتانیا سەردانى نشینگەى سلێمانیان کرد. لەوبارەیەوە ملازمى یەک ( کاردۆ عوسمان ) لێپسراوى ڕاگەیاندن و پەیوەندیەکانى نشینگەى سلێمانى بە ماڵپەرى نشینگەى ڕاگەیاند، هاتنى وەفدى ناوبراو بە مەبەستى دروستکردنى هەماهەنکى نێوان وڵاتى بەریتانیاو هەرێمى کوردستان بوو لە بەرامب ...


پەرلەمان و حکومەت و نوێنەرانى کورد گفتوگۆ له‌سه‌ر پشکى کورد لە بودجەى عێراقدا ده‌كه‌ن\n06/03/2018 02:38:00 م\nبه‌مه‌به‌ستی گفتوگۆكردن لەسەر پشکى کورد لە پڕۆژە یاساى بودجەى گشتیی عێراق و په‌یوه‌ندییه‌كانی نێوان حكومه‌تی هه‌رێمی كوردستان و حكومه‌تی فیدڕالیى عێراق، ئەمڕۆ سێشەممە 208/3/6، بە سه‌رپه‌رشتیی دکتۆر جەعفەر ئیبراهیم ئێمینکی، جێگری سەرۆکی پەرلەمانی کوردستان و خاتوو بێگەرد دڵشاد تاڵەبانی، سکرتێری پەرلەمان ئاماده‌بوونى سەرۆکى لیژنەی دارایی و کاروباری ئابووری و وەبەرهێنان و سەرۆکى لیژنەى کاروبارى یاسایى و سەرۆک فراکسیۆنەکانى پەرلەمانى کوردستان و هەریەک لە کەریم سنجاری، وەزیری ناوخۆ و وەزیری پێشمەرگە بە وەکالەت، رێباز حەملان، وەزیری دارایی و ئابووری و عەلی سندی، وەزیری پلاندانان و فوئاد حوسێن، سەرۆکی دیوانی سەرۆکایەتیی هەرێم و فەلاح مستەفا، بەرپرسی فەرمانگەی پەیوەندییەکانی دەرەوەی حکومەتی هەرێم و ئامانج رەحیم، سکرتێرى ئەنجوومەنى وەزیران و سەفین دزەیى، وتەبێژى فەرمیى حکومەتى هەرێم، لە تەلارى پەرلەمان لەگەڵ نوێنەرانی کورد لە لیژنەی دارایی ئەنجوومەنی نوێنەرانی عێراق کۆبوونەوە.\nسەرەتاى کۆبوونەوەکە نوێنەرانى کورد لە لیژنەى دارایى ئەنجوومەنى نوێنەرانى عێراق ناوەڕۆکى پڕِۆژە یاساى بودجه‌ی عێراق هه‌وڵه‌كانی نوێنه‌رانی كورد له فراكسیۆنه جیاوازه‌كانی ئه‌نجوومه‌نی نوێنه‌رانی بۆ ده‌سته‌به‌ركردنی شایسته داراییه‌كانی هه‌رێم له بودجه‌دا خستەڕوو، بە تایبەت ئەو مادانەى كه تایبەتن بە پشکى هەرێم.\nدواتر ئامادەبووانى کۆبوونەوەکە بەوردى لە ڕووى دەستوورى و یاسایى و هونەرى باسیان لە مادە و بڕگەکانى پڕۆژه یاساکە کرد و سەرجەم ئامادەبووانى کۆبوونەوەکە رۆڵى نوێنەرانى کوردییان لە فراکسیۆنە جیاوازەکانى ئەنجوومەنى نوێنەرانى عێراق بەرزنرخاند، كه یه‌کدەنگ بوون لەسەر پڕۆژە یاسای بودجەى عێراق و وەک یەک تیم کاریان لەسەر پشکى کورد لە پڕۆژەکەدا کردووە، هەروەها باس له هەوڵه‌كانى حکومەتى هەرێم بۆ گەیشتن بە رێكکەوتن لەگەڵ بەغدا و هەنگاوەکانى داهاتوو دوای تێپه‌ڕاندنی بودجه له ئه‌نجوومه‌نی نوێنه‌رانی عێراق به بێ كورد كرا.\nدواى کۆبوونەوەکە هەریەک لە سەرۆکى لیژنەى کاروبارى یاسایى و سه‌رۆكی لیژنەى دارایى و کاروبارى ئابوورى و وەبەرهێنان و نوێنەرانى کورد لە لیژنەى دارایى ئەنجوومەنى نوێنەرانى عێڕاق کۆنگرەیەکى رۆژنامەوانیى هاوبەشیان ئەنجامدا و تیایدا ناوەڕۆکى کۆبوونەوەکەیان بۆ راگەیاندنەکان خستەڕوو.\nلە کۆنگرە رۆژنامەوانییەکەدا ئاماژە بەوە کرا كه ئه‌مڕۆ په‌یامێك به‌حكومه‌تی هه‌رێم درا به‌وه‌ى كه ئه‌گه‌ر ئه‌و بودجه‌یه‌ی به‌غدا بۆ هه‌رێمی ده‌نێرێت باشترو چاكتره له‌وه‌ی خۆی ده‌ستیده‌كه‌وێت، با ڕێككه‌وتن له‌گه‌ڵ عێراقدا بكات، ئه‌گه‌ر هه‌رێم له‌فرۆشتنی نه‌وت به‌سه‌ربه‌خۆ داهاتی زیاتر ده‌ستده‌كه‌وێت، با به‌رده‌وامبێت له‌سه‌رى و چى بە قازانجى خەڵکى کوردستان و مووچەخۆرانى دەزانن ئەنجامى بدەن.\nهەروەها باس لەوەشکراوە، کە سەرجەم فراکسیۆنەکانى ئەنجوومەنى نوێنەرانى عیِراق کۆبوونەوەى هاوبەش ئەنجامبدەن و راگەیه‌ندراوێک لەسەر مادە و بڕگەکانى پڕۆژە یاساى بودجەى تایبەت بە پشکى هەرێم بڵاو بکەنەوە بۆئەوەى خەڵکى کوردستان پێشچاوى ڕوون بێت.\nلە کۆتایى کۆنگرەکەدا ئاماژە بەوەشکرا کە کۆبوونەوەى هاوبەش بەردەوامیى دەبێت بۆئەوەى بەیەک دەنگ کار بۆ مافى مووچەخۆران و خەڵکى کوردستان بکەن.


ژنبوون لە غیابی عەقڵدا\nبینینی جیاوازی لە نێوان ژن و پیاودا زیرەكی و توانایەكی لە ڕادەبەدەری پێویست نییە، بە تایبەتی لە كۆمەڵگەیەكی داخراو و دواكەوتووی وەك كۆمەڵگەی ئێمە، چونكە رۆژانە بە دەیان وێنە و دیمەن دەبینین و بارتەقای ئەوەش لێدوان و شرۆڤە دەبیستین كە نیوەیان زێدەڕۆیین لە شكۆداركردنی ژن و نیوەكەی تریش هەوڵدانە بۆ شكاندنی ئەو شكۆیە، بەبێ ئەوەی هەردوو بەرە بۆ جارێكیش بێت بوێرن ڕووبەڕوو دابنیشن و گفتوگۆ لەبارەی جیاوازی بۆچوونەكانیان بكەن.\nبەرەی هێرشبەر بۆ شكاندنی ژن و لاوازتركردنی پێگەكەی، پەنا بۆ دەقە ئاسمانییەكان و گوتەی پێغەمبەر محەمەد و پیاوچاكان دەبەن و هەندێك جاریش بەدوای بەڵگەی زانستیدا دەگەڕێن بۆ سەلماندنی ئەوەی كە ژن خوای گەورە لە ئاستێكی نزمتر لە پیاو دروستی كردووە و پێغەمبەریش ئەوەی پشتڕاست كردووەتەوە و پیاوچاكانیش دروستی ئەو ڕێباز و ڕوانینەیان سەلماندووە، وەك چۆن زانستیش ئەوە دەسەلمێنێ، بەڵام ئایا ئەو بۆچوونانەی لەو چوارچێوەیەدا دێنە گۆ و دەخرێنە ڕوو، راستن؟ ئەوانەیش كە بە ناوی بەرگری بە هەمان عەقڵ و میكانیزمی بەرەكەی تر وەڵام دەدەنەوە و هێرشكردنە سەر پیاو بە ئامانج دەگرن لە گەرمكردنی بازاڕەكە زیاتر نییە، بۆ ئەوەی كەسابەتییان هەڕمێنی زیاتر بێ و داهاتیان زیاتر بێت یان بەو هۆیەوە وا نیشان بدەن كە ژنان پێویستیان بەو جۆرە كەسانەیە بۆ ئەوەی بەرگری لە مافەكانیان بكەن، بەڵام ئایا ئەو كەسانە چ لە ناو ڕێكخراوەكان بن یان لە دەرەوەی ڕێكخراو، توانیویانە بەرگریكار بن؟\nهەوڵدان بۆ كەمكردنەوە لە یەكتر كارێكی نالۆجیكی و نەزۆكە، چونكە لە هەموو چركەیەكدا هەردوو ڕەگەز مەزنی و شكۆ و پێویستیان بە یەكتر لە بەرچاوە و لەگەڵیدا دەژین، هەردوولا بەرهەمی ئەو لەگەڵ یەك ژیانەن و بەرهەمی ئەو بڕیارەن كە هەردوو ڕەگەز داویانە بەوەی تەواوكەری یەكتر بن، نەك یەكێك باش و ئەوەی تر باشتر، نەك ئەمیان باڵا و ئەویتر باڵاتر، نەك یەكێك عەورەت و عەیبە بێ و ئەوەی تر شكۆ و شانازی.\nڕووبەڕووبوونەوەی ئەو دەستەواژە فەریكانە كە بەرهەمی عەقڵێكی فەریكن، پێویستیان بە عەقڵ و تێهزرینێكی پێگەیشتوو هەیە لە ڕوانگەیەكی مرۆیییەوە گفتوگۆ لەگەڵ هەردوو رەگەز بكات و بەرگری لە مافەكانی هەردوولا بكات، وەك مافی مرۆڤ بوون نەك مافی مێ و نێر یان ژن و پیاو، چونكە ماف و ئازادی و شكۆی مرۆڤ یەكەیەكی پێكەوە گرێ دراون و نە بە ئاسۆیی و نە بە ستوونی دابەش ناكرێن، هەروەها نابەخشرێن، چونكە لە ئەزەلەوە هەن، بەڵام دەتوانرێ كار بكرێ بۆ ئەوەی چیتر زەوت نەكرێن و كەسانێكیان لێ بێبەش نەكرێ، بەو هۆیەی ڕەگەز یان ڕەنگ یان نەتەوەی جیاوازە، ئەوەش بە جێبەجێكردنی مادە و بڕگەكانی ناو جاڕنامەكانی مافی مرۆڤ پێك دێت، هەروەها بە جێبەجێكردنی یاسا لە چوارچێوەی وڵاتاندا.\nكاتێك لە بەند و مادەكانی جاڕنامەكانی مافی مرۆڤ ورد دەبیتەوە، هەروەها لە یاسای وڵاتان كە ڕەچاوی ئەو جاڕنامانەیان كردووە، دەردەكەوێ كە گرفتی ئێمە لە تێگەیشتنە لە بەها و شكۆی مرۆڤ بە هەردوو ڕەگەزەوە، نەك تەنیا ڕەگەزێك. چونكە بێبەشبوونی رەگەزێك لە مافەكانی باری مرۆڤایەتی لاسەنگ دەكات و تێكڕای كۆمەڵگە دەخاتە ژێر پرسیار.\nئەو پرسیارەی كە یاسا و ڕێساكان بە درێژایی مێژووی مرۆڤایەتی و بە هەموو فۆڕم و تێگەیشتنەكان هەوڵیان داوە وەڵامی بدەنەوە، تا ئێستەیش بە نیوەچڵی ماونەتەوە، چونكە لە هەموو قۆناغەكاندا لاسەنگییەكی مەزن و كەلێنێكی گەورەی تێدا بووە كە لە رێیەوە ژن لە دەرەوەی چوارچێوەی شایەن بەخۆی مامەڵەی لەگەڵ كراوە و تا ئێستەیش ئەو دۆخە بەردەوامە، تەنانەت لە كۆمەڵگە ئازاد و پێشكەوتووەكانیش. چونكە ماف بە تەنیا بە داڕشتنی مادەی یاسایی دەستەبەر نابێ، بەڵكو پرۆسەیەكی مەعریفی و كولتوورییە و پێویستە تاك تێیدا بگات بە ئاستێك كە پرسی یەكسانی چیتر وەك پرسیارێك نەمێنێتەوە و وەك كێشە بەرۆكی مرۆڤایەتی بەربدا.\nئەوەیشیان بە یەك ڕێ و یەك تێگەیشتن وەبەر دێ كە پیاو لە پیاوەتی خۆی وەك مرۆڤ تێبگات، نەك نێرایەتی خۆی وەك دڕندە.


کوردیپێدیا - 13-01-1910\n📅 13-01-1910 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- کۆچی دوایی هۆزانەوان شێخ رەزای تاڵەبانی؟.\n 📕 پەڕتووک | 🏳 کوردیی ناوەڕاست | د. که‌مال مه‌زهه‌ر - چه‌ند لاپه‌ڕه‌یه‌ک له مێژووی گه‌لی کورد - به‌شی یه‌که‌م - چاپی یه‌که‌م - چاپخانه‌ی (ئه‌لئه‌دیب ئه‌لبه‌غدادییه) - به‌غداد - 1985. لاپەڕە: 136\n 📕 پەڕتووک | 🇸🇦 عربي | جمال نبز - الأمير الکردي مير محمد الراوندزي, الملقب ب(ميري کوره) - مساهمة عملية في دراسة التأريخ الکردي علي صفحة مراة الشواهد و الأدلة الشرقية و الغربية - اطروحة دکتوراه - ترجمها من الألمانية الي العربية: فخري سلاحشور - من منشورات الأکادمية الکردية للعلم صفحة: 15\n👁 ئەم بابەتە 7,007 جار بینراوە


لەمەودوا بەرکەوتووانی چەکی کیمیایی بەبێ پاسپۆرت رەوانەی ئێران دەکرێن\nهەواڵ / کوردستان :: 18/02/2019 :: 352 جار بینراوە\nبەمەبەستی کارئاسانی زیاتر و بە لەبەرچاوگرتنی دۆخی تەندروستی و ئابورییان، لەمەودوا بەبێ پاسپۆرت بەرکەوتووانی چەکی کیمیایی لە هەڵەبجە رەوانەی ئێران دەکرێن.\nئازاد تۆفیق، پارێزگاری هه‌ڵه‌بجه به‌دواڕۆژی راگه‌یاند: دوای ئه‌وه‌ی به‌سه‌ردانێكی فه‌رمی بانگهێشتی پارێزگای كرماشان له‌كۆماری ئیسلامی ئێران كرابووین، چه‌ند كۆبونه‌وه‌یه‌كی گرنگمان لەگەڵ پارێزگاری کرماشان و بەرپرسانی دیکەی ئەو پارێزگایە ئەنجامدا، دواجار توانیمان رەزامەندی لایەنی ئێرانی وەربگرین کە لەمەودوا بەرکەوتووانی چەکی کیمیایی هەڵەبجە بەبێ پاسپۆرت سەردانی پارێزگای کرماشان بکەن.\nوتیشی: "رۆشتنی بەرکەوتووانی چەکی کیمیایی بۆ پارێزگای کرماشان تەنیا بە مەبەستی وەرگرتنی چارەسەری تەندروستی دەبێت چونکە لەو پارێزگایەدا چەند نەخۆشخانەیەکی پێشکەتوو هەن کە دەتوانن چارەسەری پێویست بدەنە بەرکەوتووانی چەکی کیمیایی".\nپارێزگاری هەڵەبجە ئەوەشی خستەڕوو: ئێمە یاداشتێکی 11 خاڵیمان ئامادەکردبوو کە خۆی لەبوارەکانی گەشتیاری و بازرگانی و کۆمەڵایەتی دەبینییەوە، بەڵام لەدوای کۆبوونەوەمان لەگەڵ لایەنی ئێرانی، یاداشته‌كه كرایه 14 خاڵ ئەوەش بە لەبەرچاوگرتنی هەڵکەوتەی شوێنی جوگرافی پارێزگاکانی هەڵەبجە و کرماشان.


خامنەیی دوای پێنج مانگ لە کەرەنتینە یەکەم دیداری لەگەڵ کازمی دەبێت – کوردی – RojNews.News\nخامنەیی دوای پێنج مانگ لە کەرەنتینە یەکەم دیداری لەگەڵ کازمی دەبێت\n21/07/2020 - 4:19:06 pm\nسەردانی کازمی بۆ ئێران\nدوابەدوای کۆبونەوەی لەگەڵ حەسەن ڕۆحانی سەرۆک کۆماری ئێران، مستەفا کازمی سەرۆک وەزیرانی عێراق لەگەڵ عەلی خامنەیی، ڕێبەری ئایینی ئێران لە کۆبونەوەدایە، ئەوەش یەکەم بەرپرسە لە ئاستی ناوخۆ و دەرەوە کە دوای پێنج مانگ لە کەرەنتینە چاوی پێدەکەوێت.\nبە یاوەری شاندێکی باڵای عێراقی، کە پێکهاتوون لە وەزیری دەرەوە و نەوت و کارەبا و دارایی و بەرگریی و تەندروستی و ڕاوێژکاریی ئاساییشی نەتەوەیی، پێش نیوەڕۆی ئەمڕۆ مستەفا کازمی سەرۆک وەزیرانی عێراق گەیشتە تاران و لە دەستپێکی سەردانەکەشیدا لەگەڵ حەسەن ڕۆحانی، سەرۆک کۆماری ئێراندا کۆبویەوە.\nلە ئێستاشدا کازمی لەگەڵ ڕێبەری ئایینی ئێران عەلی خامنیەیی لە کۆبونەوەدایە، میدیاکانی ئێران ئەوەیان ئاشکرا کردووە، ئەو دیدارە کازمی، دەبێتە یەکەم دیداری خامنەیی لەدوای پێنج مانگ کەرەنتینە بەهۆی کۆرۆناوە هەم لەسەر ئاستی ناوخۆ و هەم دەرەوەش، هەروەها دواتر کازمی لەگەڵ سەرۆکی پەرلەمان محەمەد باقر قاڵیباف و عەلی شەمخانی ڕاوێژکاری ئاساییشی نیشتیمانی ئێراندا کۆببنەوە.\nئەمیر موسەوی، دیبلۆماتکاری پێشووی ئێران لەبارەی سەردانەکەی کازمییەوە ڕایگەیاندووە، گرنگی پێگەی عێراق لەناو دڵی ئێرانیەکاندایە، هەروەها کازمی کۆمەڵێک دیداری ئابووری و بازرگانی ئەنجام دەدات، کە ئێستا بەهۆی گەمارۆکانی سەر ئێرانەوە لەلایەن ئەمریکاوە کێشەیان تێکەوتووە.\nهەروەها وتی: پابەندیەکانی ئێرانیش لە ڕووی هەناردەی کارەباو غاز و سوتەمەنییەوە قسەی گفتوگۆیان لەسەر دەکرێت، ئەوەشی دووپاتکردووەتەوە کە ئێران لە دۆخی عێراق تێدەگات و هەردەم هاوکارێکی باش بووە بۆ حکومەت و گەلەکەی.\nئەمیر موسەوی، بە ئاژانسی هەواڵی ئێرنای ڕاگەیاندووە، ئێران پابەندی خۆی بۆ پاراستنی سەروەری عێراق و خاکەکەی دووپاتدەکاتەوە.\nئەمریکا پارەی ئێف-٣٥ـەکانی تورکیا دەگەڕێنێتەوە


هه‌شته‌مین قۆناغى خواستى سه‌ركه‌وتن(ئیراده نه‌سڕ)ده‌ستیپێكرد\nئه‌مڕۆ یه‌كشه‌ممه،هه‌شته‌مین قۆناغى ئۆپراسیۆنه‌كانى خواستى سه‌ركه‌وتن(ئیراده نه‌سڕ) ده‌ستیپێكرد.\nشانه‌ى ڕاگه‌یاندنى ئه‌منى له‌ڕاگه‌یه‌ندراوێكدا كه‌وێنه‌یه‌كى ده‌ستى ئاژانسى هه‌واڵى عێراقیه(اه‌ع) كه‌وتووه ڕایگه‌یاند"به‌فه‌رمانى فه‌رمانده‌ى گشتى هێزه چه‌كداره‌كان وبه‌سه‌رپه‌رشتى فه‌رمانده‌یی ئۆپراسیۆنه هاوپه‌شه‌كان هه‌شته‌مین قۆناغى ئۆپراسیۆنه‌كانى خواستى سه‌ركه‌وتن(ئیراده نه‌سڕ) له‌پێنج قۆڵه‌وه ده‌ستیپێكرد"، روونیشیكرده‌وه "میحوه‌رى یه‌كه‌م فه‌رمانده‌یی ئۆپراسیۆنه‌كانى نه‌ینه‌وایه و،میحوه‌رى دووه‌م فه‌رمانده‌یی ئۆپراسیۆنه‌كانى جه‌زیره ومیحوه‌رى سێیه‌م فه‌رمانده‌یی ئۆپراسیۆنه‌كانى سه‌ڵاحه‌ددین ومیحوه‌رى چواره‌م فه‌رمانده‌یی ئۆپراسیۆنه‌كانى دیاله ومیحوه‌رى پێنجه‌میش بۆ باره‌گاى پێشڕه‌وییه له‌كه‌ركوك".\nروونیشیكرده‌وه"ئه‌م قۆناغه ده‌ستیپێكرد به‌پاڵپشتى فرۆكه‌كانى هێزى ئاسمانى وفرۆكه‌كانى سوپا وفرۆكه‌كانى هاوپه‌یمانى نێوده‌وڵه‌تى وحه‌شدى هۆزه‌كان(عه‌شایرى) وژماره‌یه‌ك ئاژانسى ئه‌منى وهه‌واڵگیرى ،به‌مه‌به‌ستى ئه‌نجامدانى پرۆسه‌كانى كیۆماڵكردن وپشكنینى ناوچه وگوند ورووبه‌ره فراوانه‌كان بۆ راوه‌دوونان وده‌ستگیركردن داواكراوه‌كان وبنبڕكردنى پاشماوه‌كانى تیرۆر وپته‌وكردنى ئاسایش وسه‌قامگیرى له‌میان كه‌رته‌كانى ئه‌م قۆناغه وبه‌پشت به‌ستن به‌زانیارى وردى هه‌واڵگیرى".


زاڵ بوونی سوپای سووریا بە سەر باکووری ڕۆژھەڵاتی لازقییە - SAHAR KURDISH (Sorani)\nزاڵ بوونی سوپای سووریا بە سەر باکووری ڕۆژھەڵاتی لازقییە\nتشرینی دووه‌م 03, 2019 12:20 Asia/Tehran\nسوپای سووریا بە ئەنجام دانی ھەڵمەتێک توانی ناوچەگەاێکی باکووری ڕۆژھەڵاتی لازقییە لە تیرۆریستان بستێنێتەوە.\nبە پێی ڕاپۆرتی ھەواڵدەریی میھر بە گێڕانەوە لە سپۆتنیک، سوپای سووریا بە کردنە ئامانجی مۆڵگەی تیرۆریستانی پارتی تورکستانی و بەرەی نوسرە لە دەڤەری «جەبەل ئەکراد»و گردوپەڕی «کۆبانی» لە نزیکی ڕۆژھەڵاتی لازقییە کۆنترۆڵی ئەو شوێنانەی گرتەوە دەست کە لە ماوەی چەند ڕۆژی ڕابردوو کەوتبووە دەست تیرۆریستان. لەم ھەڵمەتەدا زیاتر لە ٤٥ تیرۆریست کوژران و یان بریندار بوون.\nئەمەو لە لایەکی دیکەوە یەکەکانی سوپای سووریا خەریکی بەھێز کردنی بنکەکانیانن لە ڕیفی باکووری و باکووری ڕۆژھەڵاتی پارێزگای حەسەکە ھەتا بەرنگاری ھەرچەشنە پەلامارێکی شیمانەیی تورکیا ببنەوە.\nلەپاش ھێرشی سوپای تورکیا لە ڕۆژی نۆھەمی ئۆکتۆبەر ، ھێزەکانی سووریای دیموکرا«ھەسەدە» داوایان لە دەوڵەتی وڵاتەکەیان کرد کە کۆنترۆڵی ناوچەکانی باکووری سووریا بەدەستەوە بگرێت. بە پێی ئەم ڕێککەوتنە سوپای سووریا ھەتا ئێستا توانیویەتی کۆنترۆڵی زۆرێک لە ناوچەکان لە باکووری ئەم وڵاتە بەدەستەوە بگرێت.\nھەر لەم کاتەدا سەرچاوە سوورییەکانیش باسی کشانەوەی ٥٥ گەڵابەی ھەڵگری چەک و تفاقی ئەمریکی لە قامیشلوی سووریا بەرەو نێو خاکی عێراقیان کردووە.\nئەم ھەواڵە لە ھەل و مەرجێکدا بڵاو دەبێتەوە کە سەرچاوە ھەواڵدەرییەکان ڕۆژی شەممە ڕایانگەیاند کە لەشکریانی ئەمریکی کە دوابەدوای دەست پێ بوونی ھێرشی سەربازیی تورکیا بنکەکانی خۆیانیان لە باکووری سووریا چۆڵ کردبوو لە ئێستادا بۆ ئەم ناوچەیەو پارێزگای دێرۆزوور گەڕاونەتەوەو خەریکی بووژاندنەوەی بنکەکانیان م دامەزراندنی مۆڵگەی تازەشن. ڕووسیاو تورکیا دوابەدوای دانوستانی سەرۆک کۆمارانی ھەردووک وڵاتەکە ، ڕێککەوتنێکی دە بڕگەیییان لە بارەی ڕەوشتی ئاسایشتیی باکووری سووریا واژۆ کرد. سەرباری ئەمەش کاربەدەستانی تورکیا جەختیان کردووە کە ھەتا کاتی چەسپێندرانی ئاسایشتی باکووری سووریا لەو وڵاتەدا دەمێننەوە. ئەم ئۆپراسیۆنەی تورکیا لەگەڵ ئیدانەکرانی جەماوەرو دەوڵەتی سووریاو ھەروەھا کۆمەڵگای جیھانی دا بەرەوڕوو بووەتەوە.\n10 کاژێرێک لەمەوبەر\nگورزێکی کاریگه‌ر لە ئه‌ردۆغان.. عه‌لی باباجان پارته نوێیه‌که‌ی ڕاده‌گه‌یه‌نێ\nسەرکونسۆلی ئێران لە سلێمانی هەڵبژێردرانی هاوسەرۆکانی یەکێتی نیشتمانی پیرۆز کرد\nنێچیرڤان بارزانی و عوسمان بایدەمیر جەخت لە لێک نزیکی لایەنە کوردستانییەکان دەکەنەوە\nلە تەلەعفەر گۆڕێکی بە کۆمەڵ دەدۆزرێتەوە؛ تەرمی کوردی ئێزدیی تێدایە\nڕۆڵی خەڵک و پارتەکان لە گۆڕەپانی ململانێی هەڵبژاردنەکاندا\nمافی هەبوونی نوێنەری سەربەخۆ بۆ کەمینە ئایینەکان لە مەجلیسی ئێران\nکۆبوونەوەی ئاسایشتیی مونیخ لە وڵاتی ئاڵمانیا\nبافڵ تاڵه‌بانی و لاهور شێخ جه‌نگی بوون به هاوسەرۆکانی یەکیەتی\nلەیلا گۆڤەن : حکومەتی تورکیا لە هەر رێگایەک کە بێ کورد چووە دەگەڕێتەوە\nچین.. چاره‌سه‌ری ڤایرۆسی کۆرۆنا دۆزرایه‌وه\nداواکاریی گوترێس لە ئێڕان و ڕوسیاو تورکیا لەمەڕ قەیرانەکەی سووریا\nگۆڕان داوا لە پارتی دەکات بەرکەوتەی پۆستەکانی لە یەکێتی بۆ وەرگرێتەوە


ئێران چی لەبایدن دەوێت؟\nبایدن بەختی ئێران دەکاتەوە\nبڵاوبوونەوەی هەواڵەکانی ئاماژەکانی سەرکەوتنی جۆو بایدن لەئەمەریکا بووەمایەی خۆشحاڵیی بەرپەرسانی حکومەتی ئێران بەتایبەت ئەوانەی سەر بەمیانڕەوەکانن و نزیکن لەباڵی ریفۆرمخواز، چونکە ئەوان چاوەڕوانن بەهاتنی بایدن، (250) ملیار دۆلار قەرەبووی زیانی کشانەوە لە رێککەوتنی ئەتۆمیی ئێران و وڵاتانی (5+1) وەگرن و هاوکات زیاتر لە (40) ملیار دۆلاری بلۆککراوی ئێران بگەڕێننەوە خەزێنەی وڵاتەکەیان، لەکاتێکدا هەندێک شارەزای ئابوریی ئاشکرایان کردووە زیاتر لە (150) ملیار دۆلاری ئێران لەبانکەکانی جیهاندا بلۆک کراوە.\nبەوپێیە ئێران بەتەمایە بەهاتنی بایدن (390) ملیار دۆلاری دەستبکەوێت، کەئەمەش زیاتر بەخەونێکی بەدینەهاتوو لەقەڵەمدەدرێت و هاوکات بەرپرسانی ئێران جەختیان کردووەتەوە تا چارەنووسی تا زیانی (250) ملیار دۆلاری وڵاتەکەیان لە رێککەوتنی ئەتۆمیدا روون نەبێتەوە ئامادەنین دانوستان لەگەڵ جۆو بایدن سەرۆکی نوێی ئەمەریکا بکەن و بڵاوبوونەوەی ئەو هەواڵەش بەهای هەر دۆلارێکی لەناوخۆی ئێراندا جارێکی دیکە بۆ (28)هەزار تمەن بەرزکردەوە، کە پێشتر بەهۆی سەرکەوتنی بایدنەوە بەهای هەر دۆلارێک بۆ (22) هەزار تمەن دابەزیبوو.\nوڵاتان بەهۆی ئەمەریکاوە قەرزەکانی ئێران نادەنەوە\n(40) ملیار دۆلار داهاتی هەناردەی کاڵاو کارەباو غازو نەوتی ئێران لەلایەن ژمارەیەک وڵاتەوە بەهۆی سزاکانی ئەمەریکاوە بلۆک کراوەو تەنها وڵاتی عێراق وەڵامی ئەرێنیی بۆ گەڕاندنەوەی قەرزەکانی لەبەرامبەر کاڵادا بۆ ئێران هەبووە.\nپێگەی ئەلیکرۆنیی راگەیاندنی سەرۆک کۆماری ئێران رایگەیاندووە لەدوایین کۆبوونەی کابینەی حەسەن رۆحانی، سەرۆک کۆماری ئەو وڵاتە کە لەگەڵ تیمی هاوئاهەنگیی دارایی بووە، پێداگریی کردووە کە لەزووترین کاتدا هەوڵی گەڕاندنەوەی (40) ملیار دۆلاری وڵاتەکەی بدەن کە «چین بە (20) ملیار دۆلار، هندستان (7) ملیار دۆلار، کۆریای باشور(8.5) ملیار دۆلار، عێراق (4) بۆ (5) ملیار دۆلار، ژاپۆن (1.5) ملیار دۆلار» زۆرترین پارەی ئێران قەرزارن و دەبێت بانکی ناوەندی و وەزارەتی دەرەوە هەماهەنگیی پێویست بکەن بۆ وەرگرتنەوەی ئەو پارانە.\nپێگەی رۆحانی روونیکردووەتەوە: رۆژانە بڕی قەرزەکانی عێراق زیاد دەکات، چونکە هەناردەکردنی غازو کارەبای ئێران بۆ ئەو وڵاتە بەردەوامە، بەڵام تەنها بەرپرسانی بەغدا بەڵێنیان داوە کەقەرزی وڵاتەکەیان بەسیستمی کاڵا لەبەرامبەر هاوردەکردنی کارەباو غاز لەئێران بدەنەوە، چونکە بەهۆی سزاکانی ئەمەریکاوە، بەغدا ناتوانێت ئاڵوگۆڕی دراوو پارە لەگەڵ تاران بکات.\nفرۆشی نەوت خەمی سەرەکیی ئێران\n(50%)ی بودجەی ئێران لەڕێگەی فرۆشتنی نەوتەوە دابیندەکرێت و پێشتر داهاتی ساڵانەی گەیشتووەتە (108) ملیار دۆلار، بەڵام لەساڵی (2012) بەهۆی بەرنامە ئەتۆمییەکەوە سزا بەسەر کەرتی نەوت و غازی ئێراندا سەپاو ساڵی (2017) بەهۆی کشانەوەی واشنتۆن لەڕێککەوتنی ئەتۆمیی لەسەر دەستی دۆناڵد ترەمپ سەرۆکی ئەمەریکا، داهاتی نەوتی ئێران بووەتە (8) ملیار دۆلار لەساڵێکداو ئەو وڵاتەی خستە لێواری هەرەسهێنانی ئابورییەوە، بۆیە دوای سەرکەوتنی بایدن زۆربەی بەرپرسانی کۆماری ئیسلامی لەنوێترین لێدوانەکانیاندا گەڕانەوە بۆ بازاڕی جیهانیی نەوت بەخەمی سەرەکیی وڵاتەکەیان دەزانن.\nئاژانسی هەواڵی کاری ئێران (ئیلنا) بڵاویکردووەتەوە؛ لەگەڵ دەستبەکاربوونی بایدن وەک سەرۆکی ئەمەریکا، ئێران هەوڵدەدات بەهەر جۆرێک بووە رۆژانە تا نزیکەی دوو ملیۆن بەرمیل نەوت رەوانەی بازاڕەکانی جیهان بکات، چونکە بایدن دەیەوێت لەچوارچێوەی پاراستنی ژینگەی وڵاتەکەیدا رێگەنەدات ئاستی بەرهەمهێنانی نەوت لەئەمەریکا زیاد بکات و هاوکات رێگەش لە بەرزبوونەوەی نرخی نەوت بگرێت، بۆیە بۆ ئەم مەبەستە رەنگە لەسەر بنەمای گەڕانەوە بۆ رێککەوتنی ئەتۆمیی رێگە بەئێران بدات ئاستی هەناردەی نەوتی وڵاتەکەی بۆ نزیکەی دوو ملیۆن بەرمیل لەڕۆژێکدا بەرزبکاتەوە.\nبەرپرسانی ئێران جەختیان لەوە کردەووەتە، ئەگەر تەنانەت نرخی نەوت بۆ (20) دۆلار دابەزێت کە لەو کاتەدا سعودیەو عێراق قازانج لەنەوتەکەیان ناکەن، ئێران سوورە لەسەر بەرزکردنەوەی ئاستی هەناردەکردنی نەوت بۆ بازاڕەکانی جیهان، بۆیە بایدن دەتوانێت ئاسانکاریی بۆ ئەو مەبەستە بکات.\nبایدن‌و بەرنامەی ئەتۆمی و موشەکیی ئێران\nئەرۆن کیاک یەکێک لە راوێژکارەکانی جۆو بایدن بە رۆژنامەی (جیرۆسەلیم پۆست)ی ئیسرائیلی راگەیاندووە؛ سیاسەتەکانی ترەمپ بووەتە هۆی ئەوەی رێژەی یۆرانیۆمی پیتێنراوی ئێران بۆ (10) هێندەی رابردوو بەرزببێتەوە، کە ئەمەش مەترسییەکی گەورەیە بۆ تەلئەبیب و هاوپەیمانەکانی ئەمەریکا لەناوچەکەداو دەتوانێ ببێتە هەڕەشەیەکی راستەقینە بۆ تێکچوونی دۆخی رۆژهەڵاتی ناوەڕاست، بۆیە بایدن هەموو هەوڵەکانی دەخاتەگەڕ بۆ ئەوەی بەرنامەی موشەکیی و ئەتۆمیی ئێران تاساڵی (2025) بەتەواوەتی سنوردار بکات و رێگە لەگەشەکردنی بگرێت، تەنانەت ئەگەر بەگەڕانەوەی واشنتۆن بێت بۆ رێککەوتنی ئەتۆمیی ئێران و وڵاتانی (5+1).\nبایدن وەک ئۆباما نییە\nپێگەی (ناشناڵ نیوز) نووسیویەتی لەسیاسەتی دەرەوەدا جۆو بایدن وەک باراک ئۆباما، سەرۆکی پێشووتری ئەمەریکا نییە، چونکە رای گشتیی ئەمەریکا دژی شەڕی ئەفغانستان و عێراق بوو، بەڵام بایدنی سەر بەدیموکراتەکان پشتیوانی لەو جەنگە کردو تەنانەت هانی جۆرج بۆشی، سەر بەکۆمارییەکان و سەرۆکی ئەوکاتی وڵاتەکەی دەدا کەهێزی سەربازیی زیاتر رەوانەی عێراق بکات و تائێستا بڕوای بەدەستوەردانی راستەوخۆی وڵاتەکەی لەو وڵاتانەو رۆژهەڵاتی ناوەڕاستدا هەیەو تەنانەت بۆ رێگریی لەباڵادەستبوونی ئێران دڵنیایی دەداتە وڵاتانی عەرەبی کەنداو بەتایبەت ئیمارات و سعودیەو هەر لەسەر ئەو بنەمایە دانوستانی ئاشکرا لەگەڵ بەرپرسانی کۆماری ئیسلامی ئێران دەکات، لەکاتێکدا ئۆباما بەنهێنی دانوستانی لەگەڵ تاران کردو هیچ دڵنیاییەکی نەدایە وڵاتانی عەرەبی.\nبایدن و ترەمپ لەچەقی ململانێکانی ئێران\nبەچاوخشاندنێک بە رۆژنامەو میدیاکانی ئێران لەکاتی بانگەشەی هەڵبژاردنەکانی سەرۆکایەتی ئەمەریکا، دەردەکەوێت کە دوو لایەنی سەرەکی کۆماری ئیسلامی ئێران واتە باڵی محافزکارو ریفۆرمخواز بەبەردەوامیی رووماڵی ئەو هەڵمەتانەو هەڵبژاردنەکانی ئەمریکایان دەکردو لەگەڵ دەرکەوتنی ئاماژەکانی سەرکەوتنی بایدن دۆلار لەئێران دابەزینی بەخۆیەوە دەبینی و لەگەڵ ناڕەزایەتی ترەمپ لە ئەنجامی هەڵبژاردنەکانیش دۆلار لەئێران دووبارە بەرز بووەوە، بۆیە هەڵبژاردنەکانی ئەمەریکا گەورەترین کاریگەریی لەسەر سیاسەت و ئابوریی ئێران هەیە، چونکە هەڵبژاردنەکانی سەرۆک کۆماریی لەو وڵاتەش نزیکەی هەشت مانگی ماوەو سەرکەوتنی دیموکرات یان کۆماریی لەئەمەریکا کاریگەریی لەسەر پێگەی محافزکارو ریفۆرمخواز لەئێران هەیە.\nرۆژنامەی (ئارمانێ میللی) کە سەر بەحکومەتی ئێرانەو نزیکە لە ریفۆرمخوازانەوە، سەبارەت بەهەڵبژاردنەکانی داهاتووی سەرۆک کۆماریی لەوڵاتەکەی نووسیویەتی: محافزکاران لەئێستاوە پۆستە وەزارییەکانیان لەحکومەتی داهاتوودا دابەش کردووەو دەیانەوێت بەبەشداریی کەمی خەڵک، هاوشێوەی هەڵبژاردنەکانی ئەمساڵی پەرلەمان سەرکەوتن بەدەستبهێنن، ئەوان تەنها مەحمودی ئەحمەدی نەژادیان هەیە کە لەمێژوودا بووبێتە سەرۆک کۆمارو دواتر پاساوو بیانویان بۆ هێنایەوە، کەئەو لەمحافزکاران نییە، بۆیە هەموو هەوڵێک دەدەن سوود لەهەموو ئامرازێک ببینن بۆ ئەوەی کلیلی حکومەت وەربگرن، بەڵام ترەمپ لەقەی لە بەختی محافزکاران دا، چونکە ئەوان بەتەما بوون بەسەرکەوتنی ترەمپ خەڵکی ئێران بێهیوا ببێت و لەهەڵبژاردنەکانی داهاتوودا کەمترین ئاستی بەشداریی هەبێت، بۆ ئەوە براوەی بەشداریی کەمی خەڵک لەهەڵبژاردنەکاندا بن.\nهاوکات رۆژنامەی (شەرق)ی ئێران کەنزیک لە ریفۆرمخوازانە، دوای سەرکەوتنی بایدن لەسەر وتاری خۆیدا نووسیبوی: لەئێستاد ئاماژەکانی گەڕانەوەی ریفۆرمخوازان بۆ گۆڕەپانی سیاسەت و هەڵبژاردنەکانی سەرۆک کۆماریی لەئێراندا بەرچاوەو گومان دەکرێت پشتیوانیی لەکاندیدبوونی محەمەد جەواد زەریف بکەن بۆ بەدەستهێنانی پۆستی سەرۆک کۆماریی لەئێران، چونکە سەرکەوتنی جۆو بایدن هیوای بۆ گەڕانەوەی ئەمەریکا بۆ رێککەوتنی ئەتۆمیی ئێران و وڵاتانی (5+1) گەڕاندووەتەوەو ئەمە وادەکات بوار بۆ ریفۆرمخوازان خۆش ببێت کەحکومەتێکی ئەهلی گفتوگۆودانوستان لەداهاتووی ئێراندا پێکبهێنن و بۆ ئەم مەبەستەش پیاوی ژمارە یەکی دیپلۆماسیی ئێران باشترین بژاردەیە بۆ پۆستی سەرۆک کۆماریی بەپشتیوانیی ریفۆرمخوازان.\nمحافزکارانی ئێران لەدیموکراتەکان تووڕەن\nرۆژنامەی (جەوان) سەر بەمحافزکاران سەبارەت بەسەرکەوتنی بایدن لەهەڵبژاردنەکانی ئەمەریکا نووسیویەتی: تا ئێستاش کەسانێک لەئێران هەن کەهەر شەپۆلێکی سیاسیی ئەمەریکا دەیانجوڵێنێت و باسی مانگی هەنگوینی نێوان تاران و واشنتۆن دەکەن، بەڵام ئەگەر لەمێژووی (40) ساڵ و تەنانەت پێشتری پەیوەندییەکانی نێوان ئەمەریکا و ئێران بڕوانین، بۆمان دەردەکەوێت گەورەترین سزاو رووداوە ناخۆشەکان لەسەردەمی ئیدارەی دیموکراتەکاندا بەسەر ئێراندا سەپێنراوەو دیموکراتەکان دەستێکی پۆڵایینن لەدەستکێشێکی قوماشدا.\nلەسەردەمی جیمی کارتەر، بیل کلینتۆن، باراک ئۆباما کە سەرۆکە دیموکراتەکانی ئەمەریکا بوون، هەناردەی نەوتی ئێران بۆ ئەمەریکا قەدەغە کراو دواتر بازرگانیی لەگەڵ ئێران هەڵوەشێنرایەوەو لەدوایین پێشهاتدا ئۆباما سوودی لە بلۆککردنی پارەکانی ئێران کردو دواتر شەپۆلێک سزای بەسەر تاراندا سەپاند بۆ ئەوەی ئێران ناچار بە رێککەوتنی ئەتۆمیی بکات.\nهاوکات رۆژنامەی (کەیهان) کە سەر بەتوندڕەوەکانی محافزکارانە، نووسیویەتی: دوژمنایەتی ئەمەریکا لەدژی ئێران لەسەردەمی ترەمپدا دەستیپێنەکردووە تا لەسەردەمی بایدندا کۆتایی پێبێت، بەڵام بەرپرسانی ئێران کەپێشتر دەیانوت رێککەوتنی ئەتۆمیی ئێران و وڵاتانی (5+1) بەهۆی کشانەوەی ئەمەریکاوە هیچ دەستکەوتێکی نەبووە، ئێستاو لەگەڵ سەرکەوتنی جۆو بایدن وەک سەرۆکی کۆشکی سپی، پەیام و لێدوانی پێچەوانەی رابردوو بڵاودەکەنەوەو تەنانەت حەسەن رۆحانی، سەرۆک کۆماری ئێران و محەمەد جەواد زەریف، وەزیری دەرەوەو ئیسحاق جیهانگیریی، جێگری یەکەمی سەرۆک کۆمارو عەلی رەبیعی، وتەبێژی حکومەت کە بەرپرسانی دیاری وڵات و حکومەتی کۆماری ئیسلامی ئێرانن، هاتنی بایدنیان بەئەرێنی وەسف کردووەو هیوایان لەسەر داهاتووی پەیوەندییەکانی تاران و واشنتۆن لەسەر دەستی بایدن هەڵچنیوە کەزۆر جێگەی گومانە.\nبایدن و پیاوی دیپلۆماسیی ئێران\nمیدیاکانی ئێران تۆمارێکی ڤیدیۆییان بڵاوکردووەتەوە، کەتێیدا محەمەد جەواد زەریف، وەزیری دەرەوەی ئێران کە بەپیاوی یەکەمی دیپلۆماسیی ئێران دەناسرێت، دەڵێت: لەو سەردەمەی لەبارەگای سەرەکی رێکخراوی نەتەوەیەکگرتووەکان لەئەمەریکا کارم کردووە، پەیوەندییم لەگەڵ چەند سیناتۆرێکی ئەمەریکی هەبوو، جۆو بایدن یەکێک لەو سیناتۆرانە بوو کە پەیوەندیی باشم هەبوو لەگەڵی، بەڵام ئەو ئێستا بەشێکە لەحوکمڕانیی وڵاتەکەی.\nئەم وتانەی زەریف بووە هۆی لێکدانەوەی جیاوازی میدیاو رۆژنامە و شارەزا سیاسییەکانی ناوخۆی ئێران و چەند ئەگەرێکیان بۆ خۆکاندیدکردنی جەواد زەریف لەهەڵبژاردنی داهاتووی سەرۆک کۆماری ئێران خستووەتەڕوو، چونکە ئەگەرچی زەریف خۆی بەباڵی میانڕەو دەزانێت، بەڵام بەبەردەوامی لەلایەن ریفۆرمخوازانەوە بەرگریی لێکراوەو ئەمە وایکردووە ریفۆرمخوازان کەپێشتر بەهۆی شکستیان لەهەڵبژادنەکانی ئەمساڵی پەرلەمانی وڵاتەکەیان هیچ هەوڵێکیان بۆ بەشداریی لەهەڵبژادنەکانی سەرۆک کۆماریی ساڵی (2021) نەدەدا، بەسەرکەوتنی بایدن لەئەمەریکا کەوتوونەتە خۆیان و دەیانەوێت پشتیوانیی لەکاندیدێک بکەن کەتوانای گفتوگۆو دیپلۆماسیی زۆری هەبێت، بۆ ئەوەی رێککەوتن لەگەڵ واشنتۆن بکات و بۆ ئەم مەبەستەش جەواد زەریف وەک کۆنەدۆست و هاوڕێی بایدن باشترین بژاردەیە بۆ ریفۆرمخوازان.\nچەند ئاماژەیەکی دیکە هەیە کەدەردەکەوێت زەریف بەئەگەری بەهێز ببێتە کاندیدی بەدەستهێنانی پۆستی سەرۆک کۆماریی لەهەڵبژاردنەکانی داهاتوودا، چونکە ئەو لەگەڵ سەرکەوتنی بایدن دەستی بەپەیام و تویت بۆ وڵاتانی دراوسێ بەتایبەت سعودیە کردو لەهەفتەیەکدا دوو پەیامی ئاراستەی سعودیە کردو لەتویتێکدا نووسیی: ترەمپ (70) رۆژی دیکە دەڕوات، بەڵام ئێمە دەمێنینەوەو گرەوکردن لەسەر بیانییەکان بۆ دابینکردنی ئاسایش قومارێکی گونجاو نییە، بۆیە دەستی دۆستایەتیمان بۆ دانوستان و گفوتگۆ بەرەو دراوسێکانمان رادەکێشین.\nتویتەکانی زەریف دوای سەرکەوتنی بایدن، ئاماژەیە بەوەی پێداگریی لەگفتوگۆ لەگەڵ سعودیە دەکات، چونکە دۆناڵد ترەمپ ئەو وڵاتەی هاندا بەکڕینی چەک بەمەبەستی دوژمنایەتیی کۆماری ئیسلامی ئێران.\nهەموو ئەم پەیام و ئاماژانە دەریدەخەن زەریف دەیەوێت وەک سەرۆک کۆمار بەردەوام بێت لەحوکمڕانیی وڵاتەکەی، بۆیە بایدن بووەتە مایەی خێرو کردنەوەی گرێی بەختی ئەو بۆ هەڵبژاردنەکانی سەرۆک کۆماریی داهاتوی ئێران و تەنانەت حەسەن رۆحانی کە لەکۆتایی دوو خولی سەرۆک کۆمارییەکەیدا هەوڵدەدات جارێکی دیکە رێککەوتنی ئەتۆمیی زیندوو بکاتەوە، چونکە بەڵێنی رێککەوتنی ئەتۆمیی دوو خول رۆحانیی لەپۆستەکەیدا هێشتەوەو لەئێستادا بەهۆی شکستی ئەو رێککەوتنەوە ئاستی خۆشەویستی و پێگەی سیاسیی لەلای خەڵک و بەرپرسانی ئێران دابەزیوە، بۆیە وتوویەتی» لەگەڵ گۆڕانکاریی ئیدارەی ئەمەریکا هیچ هەل و دەرفەتێک بۆ دانوستان و گفتوگۆ لەدەستنادەین بۆ ئەوەی دۆخی ئابوریی وڵاتەکەمان ببوژێنینەوە


ژنێكی 116 ساڵی لە توركیا كۆرۆنای تێپەڕاند\n:: AM:10:11:05/09/2021 \nتا ئێستە چەند جارێك كەسانی بەساڵاچوو كە تەمەنیان 100 ساڵی تێپەڕاندبوو، بەسەر كۆرۆنادا زاڵ بوون. بەڵام ژنێكی 116 ساڵی لە توركیا كە بە تەمەندرێژیترین لەوانەی تووشی كۆرۆنا بوون ناو دەبرێت، ئەو نەخۆشییەی تێپەڕاندووە.\nپێگەی "عەرەبیە" ئەمڕۆ یەكشەم پێنجی ئەیلوول هەواڵەكەی بڵاو كردووەتەوە و ئاماژە دەدات، عایشە كاراتای ناوی ئەو ژنە بەساڵاچووەیە كە بۆ ماوەی سێ هەفتە بەهۆی تووشبوونی بە ڤایرۆسی كۆرۆنا لە بەشی چاودێریی چڕ ماوەتەوە. ئێستە كوڕەكەی رای دەگەیەنێت كە دایكی دۆخی زۆرباش بووە و بەمزووانە نەخۆشخانە بەجێدێڵێت.\nپێشتر یەكەمین ژەمی ڤاكسینی دژە كۆرۆنای وەرگرتبوو\nئیبراهیم ناوی كوڕی عایشەیە و بۆ میدیاكانی توركیای راگەیاندووە، پێشتر دایكی كە تەمەنی 116 ساڵە یەكەمین ژەمی ڤاكسینی دژە كۆرۆنای وەرگرتبوو، كەچی زۆر بە توندی تووشی كۆرۆنا بوو، بۆ ماوەی سێ هەفتە لە بەشی چاودێریی چڕ لە نەخۆشخانەی شاری ئیسكیشیر مایەوە و چارەسەری وەردەگرت، ئێستە دۆخی زۆرباش بووە و بەمزووانە نەخۆشخانە جێدێڵێت.\nعایشە كاراتای كە دانیشتووی ناوچەی ئیمیرداغی پارێزگای ئەفیوونە، وەك كوڕەكەی دەڵێ، لە هەموو روویەكەوە تەندروستیی دایكی باشە. هاوكات لە دوای ژنێكی فڕەنسی كە ئەویش لە تەمەنی 116 ساڵیدا تووشی كۆرۆنا بوو و ئەمساڵ جەژنی لەدایكبوونی 117 ساڵەیان بۆ ساز كردووە. كوڕەكەی عایشە دەڵێ بەهیوام تەمەنی دایكم درێژتر بێت.\nبەپێی ئەوەی پێگە عەرەبییەكە بڵاوی كردووەتەوە، عایشە لە سەردەمی ئیمپراتۆریی عوسمانی لە دایك بووە، ئەوە لەكاتێكدا لەو سەردەمە زۆر كەمن ئەوانەی مێژووی لەدایكبوونیان بە دروستی تۆمار كرابێت، بەڵام كوڕەكەی دەڵێ 116 ساڵی دروست تەمەنی راستینەی دایكمە.


توشبووانی پێشوو كۆرۆنا گۆڕاوەكان دەگرنەوە؟ - تۆڕی میدیایی خەڵک\nتوشبووانی پێشوو كۆرۆنا گۆڕاوەكان دەگرنەوە؟\nتوێژینەوەیەكی نوێ ئاشكرایكردووە سیستمی بەرگری چاكبووەوەكانی نەخۆشی كۆرۆنا، ڤایرۆسە گۆڕاوەكانی كۆرۆنا دەناسێتەوە.\nدەركەوتنی دەیان جۆری ڤایرۆسی كۆرۆنای گۆڕاو لە كۆتاییەكانی ساڵی رابردوودا نیگەرانی و ترسی پەیدا كرد بەتایبەت كاریگەرنەبوونی سیستمی بەرگری توشبووانی پێشتری كۆرۆنا یان ئەوانەی ڤاكسین وەردەگرن.\nبەشێك لە توێژەران لە پەیمانگای نیشتمانی بۆ هەستیاری و نەخۆشییەكان لە پەیمانگای نیشتمانی تەندروستی لە ئەمریكا نمونەی لە 30 توشبووی پێشتر كۆكردەوە كە پێش دەركەوتنی كۆرۆنا گۆڕاوەكان توشبوون.\nبەپێی توێژینەوەكە، ئاشكرابووە كە سیستمی بەرگری توشبووەكانی پێشوو وەڵامدانەوەی بۆ كۆرۆنا گۆڕاوەكان هەیە و دەیانناسێتەوە.\nلە ئەم توێژینەوەیەدا توێژەران لە كۆلێژی پزیشكی زانكۆی جۆنز هۆبكنز و كۆلێژی تەندروستی لە جۆنز هوبكنز بلۆمبێرگ و كۆمپانیای ئیمونو سكیپ بەشدارییان كردووە.\nتوێژەران كاری سەرەكییان دۆزینەوەی كاردانەوەی سیستمی بەرگری توشبووانی پێشووی كۆرۆنابووە بۆ ڤایرۆسە گۆڕاەكان كە لە بەریتانیا و باشوری ئەفریقا و بەرازیل دۆزرانەوە و توانیویانە ئەو ئەنجامەیان دەستپبكەوێت، هەرچەند پێویست بە لێكۆڵینەوەی دیكەش هەیە.\nئۆتۆمبێلی هێزەكانی ئەمریكا كرایە ئامانج


Kurdipedia - فەرهاد پیرباڵ\n👫 فەرهاد پیرباڵ | Gruppo: Biografia | linguaggio articoli: 🏳 کوردیی ناوەڕاست\n6 Vota 3 ⭐\n 📩 | 🏳 کوردیی ناوەڕاست | نامەیەکی بەڕێز فەرهاد پیرباڵ سەبارەت بە کارنامەی خۆی لە 09-09-2010\n📚 File correlati: 67\n🖇 Articoli collegati: 86\n10. 👁 تورک بەدیدی کورد کێیە؟ کورد بەدیدی تورک چییە؟\n11. 👁 چیم نەدی\n12. 👁 چەند باسێک لە بارەی مێژووی رۆژنامەنووسیی کوردییەوە\n13. 👁 چەند نامەیەکی فەرەنسی\n14. 👁 حەشیشەکێشەکان\n15. 👁 حەکایەتەکانی باوکم\n16. 👁 حەیوانات\n17. 👁 خەوننامەی فەرهاد پیرباڵ\n18. 👁 ددانی پاشەرۆژ وەک ددانی جەنگ سپی یە\n19. 👁 دراسات في تاريخ الکرد\n20. 👁 رۆژنامەگەری کوردی بە زمانی کوردی\n21. 👁 رۆژنامەگەریی کوردی بەزمانی فەرەنسی\n22. 👁 رێبازە ئەدەبییەکان 2\n23. 👁 رەئیس رەمەزانەکان\n24. 👁 رەمز و مەغزا لە چیرۆکەکانی فەرهاد پیرباڵدا\n25. 👁 زمانی حەیزەران\n26. 👁 زێڕی ناو زبڵ\n27. 👁 زەمین وەک پرتەقاڵێک\n28. 👁 ژەنەراڵ شەریف پاشا\n29. 👁 سانتیاگۆ دی کۆمپۆستێلا\n30. 👁 سپیاتییەکانی ناو رەش رەشاییەکانی ناو سپی\n31. 👁 سۆزانییە بەڕێزەکە\n32. 👁 سەرچاوەکانی کوردناسی\n33. 👁 عاشقانەهای جنگ و صلح\n34. 👁 عەبدولڕەحیم رەحیمی هەکاری\n35. 👁 قورئانی پیرۆز - داپیرە گەورەی کیتابان\n36. 👁 قەبرێکی سێگۆشە\n37. 👁 گەنجە کوردەکان\n38. 👁 لەدایکبونی نەتەوەیەک 1939 - 1898\n39. 👁 منداڵباز\n40. 👁 مولازم تەحسین و شتی تریش\n41. 👁 مێژووی ژن لە کوردستان\n42. 👁 مێژووی شانۆ لە ئەدەبیاتی کوردیدا لە کۆنەوە تا 1957\n43. 👁 مێژووی گۆرانی و مۆسیقای کوردی\n44. 👁 مێژووی هونەری شێوەکاری لەکوردستاندا\n45. 👁 مێژووی هونەری فۆتۆگراف لە کوردستاندا... مێژووی هونەری دیزاین و چاپخانەکان\n46. 👁 مەلا مەحمودی بایەزیدی (1799 - 1860) یەکەمین چیرۆکنووس و پەخشاننووسی کورد\n47. 👁 هوتێل ئەوروپا\n48. 👁 وێنەی کورد لە ئەرشیفی رۆژهەڵاتناسەکاندا\n49. 👁 وێنەی کورد لە ئەرشیفی کوردناسە ئەوروپاییەکاندا\n50. 👁 کورد لە دیدی رۆژهەڵاتناسەکانەوە\n51. 👁 کڕۆنۆلۆژیای کوردستان\n👫 Persone di tipo: 🎓 Accademico\n👫 Persone di tipo: 🎨 Artista - Pittore\n👫 Persone di tipo: 🎤 Singer\n👫 Persone di tipo: ✍ Poeta\n➕ Aggiunto da ( Hawrê Baxewan ) su Nov 26 2008 2:33PM\n✍ Questa voce recentemente aggiornato da (Hawrê Baxewan) in: Jun 5 2020 4:40PM\n👁 Questo oggetto è stato visto volte 69,292\n📷 file di foto 1.0.1 10 KB Oct 28 2009 12:00AM Hawrê Baxewan\n📊 Statistiche Articoli 382,987\nFile correlati 50,776\n🗄 Fonti 16,179


سەرۆکی یەکێتی زانایان بە یاوەری شاندی زانایانی کورد سەردانی دەستەی گەورە زانایانی ئەزهەر دەکات\nبه‌رواری دابه‌زاندن: 19/11/2019 : 22:17:03\nئەمرۆ 19ی11ی2019 بەرێز د. عبدالله مەلا سەعید سەرۆکی یەکێتی زانایان به هاوڕێیەتی بەژداربووانی چوارەمین خولی پێگەیاندنی زانایان، سەردانی دەستەی گەورە زانایانی ئەزيان کردو بە گەرمیەوە پێشوازی کران.\nسەردانەکە بۆ لای هەر یەک لە بەرێزان دکتۆر ساڵح ئەلعەدلی ئەمینداری گشتی دەستەی گەورە زانایان و دکتۆر ئەحمەد معبد ئەندامی دەستەی ناوبراو بوو.\nلە دانیشتنێکی کراوەدا سەرۆکی یەکێتی زانایان بە ئاماژەی بە رۆڵی زانکۆی ئەزهەرو گەورە زانایانی ئەزهەری شەریف کرد لە بایەخدانیان بە پەیوەندی دۆستانەی نێوان کوردستان و وڵاتی میسڕ.\nئینجا سەرۆکی یەکێتی زانایان کورتەیەکی مێژووی زانایانی کوردو شێوازی خوێندنی حوجرەو خزمەت و هەنگاوەکانی مەلای کوردو هەڵوێستە ئایینی و ئینسانیەکانی وەک بەشێکی دانەبڕاوی گەلی کورد خستە روو، هەروەک بەشێک لە ئەزمونی سەرکەوتووانی پێکەوەژیان و بایەخدانی کورد بە پرۆسەی ئاشتی و هەنگاونان بە ئاراستەی رۆحیەتی برایەتی و هەماهەنگی و گیانی هاوکاربوون شرۆڤە کردو ، بیری دەستەی گەورە زانایانی ئەزهەری خستەوە، کە کورد گەلێکە بایەخ بە بیری میانڕەوی دەدات و هەمیشە بەرەنگاری لە هزری توندڕەوی و تیرۆر کردووە .\nلەلایەکی ترەوە سەرۆکی یەکێتی زانایان تیشکی خستە سەر هەنگاوەکانی دامەزراوە ئایینیەکانی کوردستان لە خزمەتکردنی ئیسلام و موسڵمانان و نمونەی چەند گەورە زانایەکی کوردی هێنایەوە، کە نمونەی پێشەنگی و زانایی بوون و لە ئێستاشدا کورد خاوەنی زانای گەورەیەو بە هەزارەها دەستنووسی گەورە زانایانی وەک میراتی رۆشنبیری و فکری بۆ بەجێماوەو مەلای کورد بە پەیڕەوی لە نەهجی گەورە زانایان هۆشیارانە هەنگاو دەنێ و خزمەت دەکات.\nلەلایەن خۆیانەوە دستەی گەورە زانایانی ئەزهەر وێڕای دەربڕینی خۆشحاڵی بەو دیدارە، جەختیان لەسەر هەماهەنگی و دۆستایەتی هەردوولا کردەوەو، ئەوەشیان راگەیاند، کە زانایانی کورد جێگەی تەقدیرو بەرچاوی مەشیخەی ئەزهەری شەریفن.\nژماره‌ی سه‌ردان : 8602147


گۆڕینی بنكه‌دراوه‌ی (Microsoft Access) بۆ (MySql).\nداگرتنی پڕۆگرامی (AccessDUMP).\nچۆنێتیی به‌كارهێنانی ئه‌و پڕۆگرامه:\nپوخه‌تی ئه‌م وتاره:\nباسی ئه‌م جاره‌مان ده‌رباره‌ی شێوازێكی ئاسانه، بۆ گۆڕینی بنكه‌دراوه‌ی (Microsoft Access) بۆ (MySql). هه‌ڵبه‌ت كۆمه‌ڵێ شێواز هه‌ن، ئێمه لێره‌دا باسی یه‌كێك له‌و شێوازانه ده‌كه‌ین، كه خۆمان چه‌ند جارێك كارمان له‌سه‌ر كردووه و ئه‌نجامی باشی هه‌بووه. لێره‌دا بۆ گۆڕینی بنكه‌دراوه‌ی (Microsoft Access) بۆ (MySql) پڕۆگرامێكی ساده‌ی بێ پاره به‌كار دێنین، ناوی ئه‌و پڕۆگرامه‌ش، (AccessDUMP)ه كه زۆر به ئاسانی (دراوه  Data)ی ناو (خشته Table)ی بنكه‌دراوه‌كه‌مان بۆ ده‌گۆڕێ بۆ ئه‌و شێوازه‌ی كه خۆمان ده‌مانهه‌وێ, گۆڕینی (Microsoft Access) بۆ (MySql).\nپێش ئه‌وه‌ی پڕۆگرامی (AccessDUMP) به‌كار بێنین، بۆ گۆڕینی بنكه‌دراوه، پڕۆگرامی (MySQL Migration Toolkit)مان، به‌كارده‌هێنا، به‌ڵام وه‌ك پڕۆگرامی (AccessDUMP) ئاسان و خێرا نه‌بوو بۆ گۆڕینی بنكه‌دراوه.\nئێستا ڕێژه‌یه‌كی زۆر له خه‌ڵكی، (MySql) به‌كار دێنن، ئه‌وانه‌ی پێشتر بنكه‌دراوه‌ی (Access)یان به‌كار ده‌هێنا، ئێستا به‌هۆی تایبه‌تمه‌ندییه باشه‌كانی (MySql)، بنكه‌دراوه‌كانیان ده‌گۆڕن. بۆیه پێمان باش بوو وتارێك ده‌رباره‌ی چۆنێتیی گۆڕینی بنكه‌دراوه‌ی (Microsoft Access) بۆ (MySql) هه‌بێ.\nئه‌و ماڵپه‌ڕه‌ی جاران ده‌توانرا بۆ داگرتنی پڕۆگرامه‌كه سه‌ردانی بكه‌ین، له‌وێ پڕۆگرامه‌كه دابگرین، ئێستا ئه‌و ماڵپه‌ڕه كار ناكات، به‌ڵام چوونكه پڕۆگرامه‌كه به‌بێ پاره‌یه، هه‌روه‌ها پڕۆگرامه‌كه قه‌باره‌یه‌كی زۆر كه‌می هه‌یه و ئێمه‌ش بۆ مه‌به‌ستی بازرگانی به‌كاری ناهێنین، ئه‌و پڕۆگرامه ده‌خه‌ینه سه‌ر ئه‌و ڕاژه‌كاره‌ی خۆمان، بۆ ئه‌وه‌ی له‌وێ هه‌موو بتوانین ئه‌و پڕۆگرامه دابگرین.\nبۆ داگرتنی ئه‌و پڕۆگرامه ئه‌و به‌سته‌ره‌ی خواره‌وه كرته ده‌كه‌ین:\nئێره كرته بكه\nجێگیركردنی ئه‌و پڕۆگرامه، هه‌روه‌ها به‌كارهێنانیشی زۆر سانایه.\nدوای داگرتن و جێگیركردنی پڕۆگرامه‌كه، ئێستا پڕۆگرامه‌كه ده‌كه‌ینه‌وه، ئه‌م وێنه‌یه دیمه‌نی پرۆگرامه‌كه‌یه:\nبۆ ئه‌وه‌ی بنكه‌دراوه‌كه‌مان بگۆڕین، ئه‌م كارانه‌ی خواره‌وه ده‌كه‌ین:\n١- (فایل File) كرته ده‌كه‌ین، یان له جیاتیی ئه‌وه‌ی كرته له‌سه‌ر فایل، بكه‌ین ئه‌وه پیتی (A) كه به ڕه‌نگی زه‌رد نووسراوه كرته ده‌كه‌ین، كه بۆ هه‌مان مه‌به‌ست به‌كار ده‌هێنرێت.\n٢- دوای كرته‌كردنی (File)، دواتر (Open Access Database) كرته ده‌كه‌ین، پاشان ئه‌و بنكه‌دراوه‌ی كه ده‌مانهه‌وێ، بیگۆڕین بۆ (MySql) جارێك كرته‌ی له‌سه‌ر ده‌كه‌ین، پاشان (Open) كرته ده‌كه‌ین.\nتێبینی: زۆر جاران بنكه‌دراوه‌كانمان، به (تێپه‌ڕه‌وشه Password) ده‌پارێزین، پێش ئه‌وه‌ی بنكه‌دراوه‌كانمان بگۆڕین بۆ (MySql)، پێویسته تێپه‌ڕه‌وشه بسڕینه‌وه، واته بنكه‌دراوه‌كه زیاتر به تێپه‌ڕه‌وشه نه‌پارێزراو بێ.\n٣- دوای ئه‌وه كه بنكه‌دراوه‌كه‌مان كرده‌وه، ئه‌و خشتانه‌ی ناو بنكه‌دراوه‌كه ده‌بیندرێن، له‌م وێنه‌یه‌دا ته‌نها یه‌ك خشته‌مان هه‌یه، خشته‌ی (zkurd) هه‌یه:\nپاشان، ئێمه (Dump) كرته ده‌كه‌ین، دواتر (All Tables with data) كرته ده‌كه‌ین.\n٤- دوای كردنی (Dump) پاشان (All Tables with data)، دواتر بنكه‌دراوه‌كه‌مان پاشه‌كه‌وت ده‌كه‌ین، ناوێكی بۆ ده‌نووسین و دواتر (پاشه‌كه‌وت Save) كرته ده‌كه‌ین.\nوتاری ئه‌م جاره‌مان باسی چۆنێتیی گۆڕینی بنكه‌دراوه بوو، (Microsoft Access) بۆ (MySql). له‌سه‌ره‌وه ناوی (MySQL Migration Toolkit)مان برد، هه‌ڵبه‌ت له نرخی ئه‌ویش كه‌م ناكه‌ینه‌وه، ئه‌وانه‌ی پێیان باشه ده‌توانن ئه‌م به‌سته‌ره كرته بكه‌ن:\nئێره كرته بكه‌ن\nهه‌روه‌ها پڕۆگرامه‌كه دابگرن، هه‌ر له ناو ماڵپه‌ڕه‌كه‌دا چه‌ند دیمه‌نێكی ڤیدیۆیی هه‌یه كه نیشمان ده‌دا چۆن بنكه‌ی دراوه‌كانمان بگۆڕین بۆ (MySql).\nدروستکردنی بنکه‌ی دراوه MS-Access


دادگای ئیسپانیا سزای زیندانی میسی بۆ پاره گۆڕی\nدادگای ئیسپانیا ڕه‌زامه‌ندی له‌سه‌ر گۆڕینی سزای زیندانی لیۆنێل میسی بۆ پاره نیشاندا و له به‌رامبه‌ر 21 مانگ زیندانی 252 هه‌زار یۆرۆ له‌و یاریزانه وه‌رده‌گرن.\nدوای ئه‌وه‌ی له 23 ی مانگی ڕابردوو داواكاری گشتی ئیسپانیا رایگه‌یاند لاریان له‌سه‌ر گۆڕینی سزاكه‌ی میسی له زیندانیكردنه‌وه بۆ پاره نییه، دادگای ئیسپانیا بڕیاریدا ره‌زامه‌ندی له‌سه‌ر گۆڕینی سزاكه نیشان بدات و لیۆنێل میسی یاریزانی یانه‌ی به‌رشه‌لۆنه له بری 21 مانگ زیندانیكردن بڕی 252 هه‌زار یۆرۆ ده‌داته حكومه‌تی ئیسپانیا كه بۆ هه‌ر رۆژێك 400 یۆرۆ ده‌كات.\nلیۆنێل میسی به تاوانی خۆدزینه‌وه له باجدان له لایه‌ن دادگاوه ماوه‌ی 21 مانگ زیندانی به‌سه‌ردا سه‌پێنرا، به‌ڵام به پێی یاساكانی ئیسپانیا بۆ كه‌سایه‌تییه ناوداره‌كان گه‌ر پێشینه‌ی تاوانكاریان نه‌بێت و ماوه‌ی سزاكه‌یان له 2 ساڵ كه‌متر بێت ده‌توانن به پاره ماوه‌ی زیندانییه‌كه ته‌واو بكه‌ن.


هەڕەشە لە پارتی دەکرێت/ شنگال دانوستانی پارتی قبووڵ ناکات - Mehr News Agency\nAP ١٤٠١ Ordibehesht ٢٠ ١٦:٥٩\nئەنجومەنی خۆبەڕێوەبەری دیموکراتی شنگال هوشداری دا؛\nهەڕەشە لە پارتی دەکرێت/ شنگال دانوستانی پارتی قبووڵ ناکات\nئەنجومەنی خۆبەڕێوەبەری دیموکراتی شنگال هوشداریده‌داته پارتى دیموكراتى كوردستان‌و ڕایده‌گه‌یه‌نێت، "پارتى ناتوانێت بەناوی ئێمەوە دانوستان بکات".\nبە پێی راپۆرتی ئاژانسی هەواڵی مێهر، به‌گوێره‌ى ئه‌و زانیاریانه‌ى ئەنجومەنی خۆبەڕێوەبەری دیموکراتی شنگال هوشداریده‌داته پارتى دیموكراتى كوردستان (مەخەدەشە) ئاشكرایكردووه، پارتى شاندێکی ئامادەکردووە بۆئەوەی بچێتە بەغداو لەسەر پرسى شنگال دانوستان‌و ڕێكه‌وتن بكات، له‌و ڕووه‌شه‌وه مه‌خه‌ده‌شه ده‌ڵێت:"ئێمه به‌هیچ شێوه‌یه‌ك هیچ جۆره دانوستانێکی ئەو شاندەى پارتیمان قبوڵ نییه".\nئه‌و ئه‌نجومه‌نه كۆنگره‌یه‌كى ڕۆژنامه‌وانى ئه‌نجامداو ئاشكرایكرد، "بۆ جێبه‌جێكردنى ئه‌و بڕگه‌و خاڵانه‌ى پێشتر پارتى‌و به‌غدا له‌سه‌رى ڕێكه‌وتوون به‌ناوى ڕێكه‌وتنى (9ى تشرینى یه‌كه‌م) كه له‌نێوان پارتى‌و حکومەته‌كه‌ى کازمی ئه‌نجامدراوه، ده‌ستیان به‌جووڵه‌كردووه‌و به‌نیازن شاندێك ڕه‌وانه‌ى به‌غدا بكه‌ن".\nئەنجومەنەکە ئاماژەی بەدانوستانەکان بۆ ڕاگرتنی هێرشەکانی سەر شنگال ده‌كات‌و ڕایده‌گه‌یه‌نێت: "لەگەڵ ئەوەی ئێمه سەرقاڵی چارەسەرین، بەڵام پارتى‌و حکومەتی کازمی بەردەوامی بەسیاسەتی شەڕ لەشنگال دەدەن‌و لەجێگەی نوێنەرو دەزگاکانی شنگال وەک موخاتەب وەربگرن، دەستیان بەیاریەکی نوێکردووە".\nماوەی چه‌ند ڕۆژێك گرژیی‌و ئاڵۆزى نێوان هێزەكانی ئاسایشی ئێزدخان‌و هێزە ئەمنییەكانی عێراق ده‌ستیان پێكردبوو دواى پێكدادانى چه‌ند ڕۆژێكیش له‌ئێستادا ڕه‌وشه‌كه ئاسایی بۆته‌وه.


سەرۆک وەزیرانی Archives - IUVMPRESS\nپیلانی سعوودیەکان له پاش پەردەی لە کارکشانەوەی گوماناوی سەرۆک وەزیرانی لوبنان\nEditor6 تشرینی دووه‌م 20171min730\nبەڵام پرسیار لێرەدا ئەوەیە کە لەبەرچی حەریری لە کارکشانەوەی خۆی کاتێک راگەیاند کە لە ڕیازدا بوو و لەبەرچی بانگەشەی بێ بنەما و دووپات کراوەی سەبارەت بە ئێران کرایە بیانووی ئەم کشانەوەیە.\nوادیارە هیچ پاسایەک بۆ راگەیەندرانی واز لە کارهێنانی حەریری لە عەرەبستانەوە لە ئارادا نییە، جگە لەوەی کە ئامانجی لەم کارە پەیامێکی دیاریکراو و ڕوون لە لایەن سەعودییەکانەوە بووە.\nبەڵام لە وەڵام بە پرسیاری دووەم بە سەرنج دانی ئەو قسە و لێدوانانەی لە سەعودییەکانەوە دەبیسترێ، ڕوون و ئاشکرایە کە عەرەبستان وەکوو دەورگێری سەرەکیی ئەم سناریۆیە هەوڵ دەدات بۆ نانەوەی ئاژاوە و بشێوییەکی نوێ لە لوبنان و ناوچەکە ئەویش بە ناوی ئێرانەوە.\n“بەهرام قاسمی” وتەبێژی وەزارەتی دەرەوەی ئێران لە بەیاننامەیەکدا بە ڕەت کردنەوەی قسەکانی حەریری دژ بە دەوری ئێران لە ناوچەکەدا ڕایگەیاند؛ دووپات کردنەوەی تۆمەتی بێ بنەما و درۆ و دەلەسەی زایۆنییەکان، سەعوودییەکان و ئەمریکاییەکان دژ بە ئێران لە لایەن سەرۆک وەزیرانی واز لە کارهێناوی لوبنان سەلمێنەری ئەوەیە کە ئەم واز لە کارهێنانە سناریۆیەکی نوێیە بۆ ئاژاوەگێڕی و بشێوی نانەوە لە لوبنان و ناوچەکەدا.\nقاسمی پێی داگرت: ئێران بەردەوام خوازیاری پاراستنی ئاشتی و پاوەجێی لە وڵاتانی ناوچەکەدا بووە و قازانج و بەرژەوەندیی خۆی لە ئاسایش، پاوەجێی و ڕەونەقی ئابووریی هەموو وڵاتانی دراوسێ و ناوچەکەدا دەبینێ و هەر بەم بۆنەشەوە خەباتی دژ بە ئاڵۆزی، ناپاوەجێی و گرووپە تیرۆریستییەکان بۆ ئارامی و ئەهوەنیی هەموو وڵاتانی کردووە بە ئەولەوییەتی سیاسەتە ناوچەییەکانی خۆی.\nشرۆڤەکاران و شارەزایان وشدار دەدەن کە پەرەسەندنی شەڕ و کێشەی نوێ ئامانجی ئەمریکا و ژمارێک وڵاتی ناوچەیە پاش تیاچوونی داعش.\nسامی نادر؛ سەرۆکی ناوەندی توێژینەوەی ستراتژیکی لوبنان کە لە لوبناندایە بیر و بۆچوونی خۆی لەم بارەوە بەم لەونە دەدرکێنێ و دەڵێ: ئەندامانی حیزبوڵڵا ئەندامی دەوڵەتی لوبنان و وازلە کارهێنانی حەریری بۆ لاواز کردنی نوێنەرایەتیی یاسایی ئەم گرووپەیە.\nئەسغەر زارعی کارناس پرسەکانی ڕۆژهەڵاتی ناوەراستیش لە وتووێژی تایبەتی لەگەڵ هەواڵنێری سیاسیی ئیرنا سەبارەت بەو تۆمەتانەی حەریری خستیە پاڵی ئێران، وتی: ئەو داکۆکییەی ئێران بۆ دامەزرانی هێوری و ئاسایش لە لوبنان ئەنجامی داوە بۆتە هۆی تووڕەیی عەرەبستان، هەر بۆیە بەم بانگەشەیە دەیانەوێ ئێران تۆمەتبار بکەن بەوەی کە بەنیازی ناپاوەجێ و ناهێور کردنی ناوچەکەیە.\nهەروا کە وتەبێژی وەزارەتی دەرەوەی ئێران ئاماژەی کرد واز لە کارهێنانی لەناکاو و پێشبینی نەکراوی سەعد حەریری پیشاندەری یاری کردنی ئەو لە سناریۆیەکدایە کە ناحەزان و دوژمنانی ناوچەکە دایانڕشتووە؛ و سەرکەوتووی ئەم سناریۆیەش ڕژێمی زایۆنییە کە بوونی خۆی بەستۆتەوە بە کێشە و ناکۆکیی نێوان وڵاتانی ئیسلامیی ناوچەکە.\nبێ گومان خۆراگری لە لوبنان، سووریا و ئێراق ئێستا گەیشتۆتە قۆناغی هەستیار و کۆتایی خەباتی دژ بە داعش و گرووپە تەکفیرییەکان. ئەوەش ڕوون و ئاشکرایە کە ئەم ڕووداوانە دڵخوازی ئەمریکا، عەرەبستان و ڕژێمی ئیسراییل نییە و لەگەڵ ئامانجەکانی ئەوان لە ناوچەکە نایەتەوە؛ هەر بۆیە ئەوپەڕی هەوڵی خۆیان دەدەن بۆ لاواز کردن و تیابردنی بەرەی خۆڕاگری. پرۆسەی ڕووداوە سیاسییەکان لە ناوچەکە پیشاندەری ئەوەیە کە ئەم سناریۆیە دەتوانی ببێتە هۆی سەرهەڵدانی زۆر ڕووداو و گۆڕانکاریی نوێ لە ناوچەکەدا.


ئێران لەڕێگای تەكنەلۆژیایەكەوە توانای كەشتییە جەنگییەكانی بەرزدەكاتەوە\n09/09/2020 416 جار خوێندراوه‌ته‌وه\nئەدمیراڵ ئەمیر ڕستكاری، بەڕێوەبەری ڕێكخراوی پیشەسازییە دەریاییەكانی سەر بە وەزارەتی بەرگری ئێران رایگەیاندووە، كەشتییە جەنگییەكانی وڵاتەكەیان بە سیستەمی هاویشتنی ستوونیانەی مووشەكە كرووزە دوورمەوداكان پڕچەك دەكەن، كە ئەم تەكنەلۆژیایە توانای جەنگی كەشتییە جەنگییەكانی ئێران بۆ پێكانی زۆرترین ئامانجی دوژمن بەراددەیەكی زۆر زیاد دەكات.\nئاژانسی سپۆتنیكی روسی لە راپۆرتێكی كۆتاییەكانی ساڵی ٢٠١٩ دا باسی لەوە كردبوو، كە ئێران خۆی ئامادە دەكات بۆ ئەوەی كەشتی پاپۆڕشكینە جەنگییەكانی بە سەكۆی هاویشتنی ستوونیانەی مووشەكی كرووز تەیار دەكات، ئاماژەی بۆ ئەوەش كردبوو، ئەو سەكۆیانە كە بە كورتی پێیان دەوترێت " VLS" ، توانای ئەوە بە كەشتییە جەنگییە پاپۆڕشكێنەكان دەبەخشێت، كە بۆ لێدانی مووشەك و فرۆكە جەنگییەكانی دوژمن، مووشەكەكانی بەشێوەی ستوونی بهاوێژێت.\nسپۆتنیك ئاماژەی بۆ ئەوە كردبوو، كە ئێران خاوەنی سیستەمێكی تایبەتی هاویشتنی مووشەكی كرووزی دوورمەودایە بەناوی "باڤار ٣٧٣".\nلەئێستادا ژمارەیەكی زۆر لە كەشتییە جەنگییەكانی ئەمەریكا و روسیا و چین، خاوەنی سیستەمی هاویشتنی ستوونیانەی مووشەكن، كە هەریەك لەو كەشتیانە دەیان موشەكی كرووزیان لەسەر جێگیر كراوە .\nراپۆرتەكە باسی لەوە كردووە، كە زیادكردنی سیستەمی هاویشتنی ستوونیانەی مووشەكی كرووز، هێز و توانایەكی گەورە بەكەشتییە جەنگییەكانی ئێران دەبەخشێت .\nلە سیستەمی پێشوودا، ژمارەی مووشەكەكان لەسەر كەشتییەكە كەمتر و ماوەی تەقاندنیشیان بەئاراستەی ئامانجەكە كاتێكی زیاتری پێدەچوو، جگە لەوەی پێش هاویشتنی مووشەكەكە، كەشتییەكە بۆ ئەوەی خۆی لە رادارەكانی دوژمن بدزێتەوە پێویستی بە مانۆڕكردن بوو .


ڕێسای هێلانه‌ی كۆتر | بیركاری به‌كوردی\nماڵه‌وه‌ڕێسای هێلانه‌ی كۆتر\nڕێسای هێلانه‌ی كۆتر\nئازار 11, 2016 ئازار 11, 2016 birkary Uncategorized\nیه‌كێك له‌و رێسایانه‌ی كه له بیركاریدا زۆر به‌كاردێت به‌ناوی رێسای هێلانه‌ی كۆتر (pigeonhole principle)، كه باس له‌وه ده‌كات گه‌ر هاتوو ژماره‌ی هێلانه‌ی كۆتره‌كان بكاته وه ژماره‌ی كۆتره‌كان بكاته وه گه‌ریش هاتوو ئه‌وا به‌لایه‌نی كه‌مه‌وه دوو كۆتر له هه‌مان هێلانه‌دا ده‌بن. واته یه‌كێك له هێلانه‌كان به‌لایه‌نی كه‌مه‌وه زیاتر له یه‌ك كۆتری تیادایه.\nله وێنه‌كه‌ی سه‌ره‌وه 10 كۆترمان هه‌یه به‌لام 9 هێلانه‌ی كۆترمان هه‌یه، گه‌ر سه‌رنج بده‌یت هێلانه‌ی یه‌كه‌م 2 كۆتری تیادایه، وه هیچ گرنگ نیه چۆن رێكیان ده‌خه‌یت هه‌میشه هێلانه‌یه‌ك زیاتر له‌یه‌ك كۆتری تیادا ده‌بێت.\nنموونه‌یه‌كی تری له‌سه‌ر ڕێسای هێلانه‌ی كۆتر:\nژماره‌ی تاله‌كانی قژی مرۆڤ هه‌میشه له 500,000 هه‌زار تاڵ زیاتر نابێت، وه له شارێكی وه‌كو سلێمانی كه ژماره‌ی دانیشتوه‌كه‌ی نزیكه‌ی 1,000,000 ( یه‌ك ملیۆنه) ئه‌وا به‌گوێره‌ی ڕێسای هێلانه‌ی كۆتر ده‌بێت به‌لایه‌نی كه‌مه‌وه دوو كه‌س ( یان زیاتر) هه‌مان ژماره‌ی تاڵه ڤژیان هه‌یه.\nئێستا سه‌یریكی ئه‌م پریساره بكه‌و وه‌لامه‌كه‌ی بدۆزه‌ره‌وه؟\n← ئه‌ندام په‌رله‌مان و بیركاری\nڕۆژی له‌دایكبوون و پای →\nOne thought on “ڕێسای هێلانه‌ی كۆتر”\nئازار 27, 2017 له 10:26 pm\nکەمترین دانە هەڵى گرم پێوستە ٤ر تاک بێت.\nدەست خۆش =D


Living Room : 98 Literarywondrous Wall Ideas For Living Room Photo Design Wall Decorating Ideas For Living Roomdiy Wall Decor Ideas For Living Roomlarge Wall Art Ideas For Living Roomlarge Wall Decorating Ideas For Living Room‚ Ideas For Decorating Large Living Room Wall‚ Large Wall Art Ideas For Living Room as well as Living Rooms\n98 Literarywondrous Wall Ideas For Living Room Photo Design\nHome > Living Room > 98 Literarywondrous Wall Ideas For Living Room Photo Design\nTrisha Saunders. Living Room. March 22nd , 2017.\nGallery of 98 Literarywondrous Wall Ideas For Living Room Photo Design\nRate This : 98 Literarywondrous Wall Ideas For Living Room Photo Design\nideas for decorating a large living room walldecorating ideas for large living room wallsdecorating ideas for a living room wallrock accent wall ideas for living roomsbeadboard wall ideas for living roomaccent wall ideas for living room fireplacesdecorating ideas for living room wallsaccent wall ideas for living room fireplacesdecorating ideas for long living room wallslarge wall decorating ideas for living roomaccent wall ideas for living roomswall decorating ideas for living roomdiy wall decor ideas for living roomlarge wall art ideas for living roomlarge wall decorating ideas for living roomlarge wall art ideas for living roomideas for decorating large living room wallaccent wall ideas for living roomsbeadboard wall ideas for living roomdecorating ideas for living room wall\nPosts of The Week 98 Literarywondrous Wall Ideas For Living Room Photo Design\nRelated gallery from 98 Literarywondrous Wall Ideas For Living Room Photo Design\nComment for 98 Literarywondrous Wall Ideas For Living Room Photo Design


سەربازێک بەتەنها لە خانوویەکدا گیری خواردووە لە هەموو لایەکەوە هێرشی لەسەرە کەچی تەسلیم نابێت و بەرگری دەکات چونکە ئامانجێکی هەیە، بەڵام کەسێک هەموو دەرگاکانی ژیان بە ڕوویدا کراوەتەوە و کەچی لە ماڵەکەی خۆیدا لە ناو کەس و کاردا بێزار، بێ تاقەت، خەمۆک، بۆ چی؟\nچونکە ئامانجێکی نیە، مرۆڤ کە ئامانجێکی هەبوو دەجەنگێت، کە ئامانجێک نەما تەسلیم دەبێت.\nکەسێک لە بیابانێکی ووشک و برینگدا بە ئومێدی گەشتن بە ئاو دانانیشێت بەڵکو دەیان کیلۆمەتر دەبڕێت بۆ ئەوەی زیندوو بمێنێتەوە جاری وایە بە دەیان کیلۆمەتر شوێن سەراب یان (تراویلکە) دەکەوێت کە سوور دەزانێت ئاویشی لێ نیە.\nلە راستیدا ( ئاو )تەنها پاساوێکە بۆ مانەوە، ئەسڵی بابەتەکە (ئومێد)ی زیندوو مانەوەیە ،ئاو تەنها بیانوویەکە لە بیاباندا ئەسڵی بابەتەکە (ئامانجە)، هەروەکو چۆن (ئاو) پێویستە بۆ پاراستنی پێکهاتەی بایۆلۆجی جەستەت لە ووشکبوونەوە و مردن، هەبوونی ئامانجێک یان ئومێدێکیش بەهەمان شێوە ژیانت دەپارێزێت لە ووشکبوونەوە و بێزاری.\n(منداڵەکانتان، دایک و باوکتان، خوشک و براکانتان، هاوڕێ باشەکانتان، خێزان، هاوسەر و هاوپیشەکانتان) گەورەترین ئومێد و ئامانجاتانن.\n(وَڵا تَقْتُلُوا أَنفُسَكُمْ ۚ إِنَّ اللَّهَ كَانَ بِكُمْ رَحِیمًا)\nخۆتان مەکوژن، تەسلیم مەبن، بێ ئامانج مەبن بەڵێ ژیان پڕە لە ئازار و تەهلوکە و ناڕەحەتی، هیچ ڕێگایەک گوڵ ڕێژ نیە دڕک و داڵ بەردەوام لەسەر ڕێگان.\nبەڵام خودا چونکە خۆی میهرەبانیە، هەر بەو چەشنە ئومێدێک لە نائومێدیدا، ڕوناکیەک لە تاریکیدا، قومێک ئاو لە بیاباندا، هاوسەرێکی چاک لە تەنهایدا، منداڵێکی باش لە کۆتایدا، هەردەنێرێت، تا پاساوێک یان ئامانجێکت بداتێ بۆ دووبارە دەست پێ کردنەوە بە ژیان...\nهەمیشە ئازار، ناڕەحەتی، کەوتن هەیە، بەڵام تەسلیم بوون نا، چونکە ژیان بەهەموو گرفت و ئاڵەنگاریەکانیەوە هێشتا هەر جوانە.\nنوقتە سەری دێڕ .